Troioù-kamm Alanig al Louarn/6 - Wikimammenn\nTroioù-kamm Alanig al Louarn/6\n◄ Teñzor Alanig Ar gouel er palez ►\nSetu Alanig adarre gwelet-mat gant ar roue. Nobl a bignas war e dron hag a gomzas a vouez uhel ha herr :\n« Laboused ha loened, paour ha pinvidik », emezañ, « grit peoc’h. Selaouit ac’hanoun, bras ha bihan, aotrounez hag itronezed, ha eankit doun en ho penn kement tra a c’hourc’hemennin d’eoc’h. Alanig a zo bet bremaik barnet d’ar maro, hag, e gwirionez, dellezet en deus eur maro kriz, ha den ne zislavaro ar varnerien. Bremaik, avat, Alanig en deus diskleriet d’in eur bern traou kuz. Evit e drugarekaat e lezan gantañ e vuhez hag e holl vadou. Va mignon eo adarre. Hiviziken eta e c’hourc’hemennan d’eoc’h saludi anezañ gant doujañs, e kement lec’h, heñ, e wreg hag e vugale. Ma en deus graet droug, — ha piou a zo gwenn e goustiañs ? — ma en deus graet droug, an droug-se a zo tremenet, ha gwalc’het e vezo dizale. Rak, warc’hoaz d’ar beure, kerkent savet an heol, Alanig a guitaio e gastell evit mont d’ober eur pirc’hirinerez hir da Roum, hag ac’hano ez aio pelloc’h, en tu all d’ar mor. D’ober pinijenn ez a di, war droad, eur vaz en e zourn hag eur bisac’h war e gein. A-benn eur bloaz ac’han e teuio en-dro. Lavarit d’ezañ kenavo, gant ho kalon, ha nann gant fae, diwar beg ho teod. Ha dalc’hit soñj mat eus an dra-mañ : an neb a zo mignon d’in ne zeuio ket mui da glemm dirazoun diwar-benn Alanig al Louarn, pe ker e kousto d’ezañ ».\nNeuze, Lip-e-Bao a sellas ouz Job hag ouz Lom.\n« Nag a boan gollet ! » emezañ. « Ar gwella tra hon eus da ober bremañ eo mont ac’han. Peogwir ez eo Alanig gwelet mat adarre, ni a vezo gwelet fall dizale. Eul lagad am eus kollet, hag aon am eus da goll an hini all. »\n« N’emaomp ket brao ganti », a lavaras Lom.\n« Deomp da gaout ar roue », eme Job, « rak eur vez eo pardoni torfedou ken bras da Alanig, eul loen hag a raio goap ouz Nobl kerkent ha m’en devo troet e gein ».\nJob ha Lom a yeas eta da gaout ar roue hag ar rouanez. Glac’haret-naet e oant. Lavarout a rejont kalz droug ouz o enebour. Nobl, avat, a lavaras d’ezo :\n« Peoc’h, mar plij ! N’hoc’h eus ket klevet ar pez am eus lavaret bremaik ? Alanig a vezo hiviziken va gwella mignon, ha ne blij ket d’in klevout e enebourien o tont da gonta d’in diwar e bouez an distera droug ».\nA-boan m’en doa peurechuet e gomzou ma roas ar roue urz d’e archerien da chadenna an daou istrogell ha d’o c’has d’ar prizon.\n« Ha bremañ, roue madelezus », eme Alanig, « ar gwella eus ar roueed, ez an da gemer hent an Itali, met eun dra a garfen kaout : eur sac’hig ler, da lakaat an tammouigou bara hag amann a vezo roet d’in evit an aluzen ».\nNobl a chomas eur pennad hep lavarout ger.\nSellout a reas ouz mestr an archerien :\n« Aotrou Krabanek, selaouit : Alanig a c’houlenn eur sac’h ler, ha n’em eus hini ebet da rei d’ezañ. Trouc’hit eun tamm kroc’hen a zaou droatad a hed hag a gement a lec’hed diwar gein an arz, ha grit gantañ eur sac’hig brao evit Alanig ».\nAlanig a dostaas ouz ar rouanez hag a lavaras d’ezi sioulik :\n« Itron gaer, diarc’hen oun : eur re votou a rafe kalz vad d’in evit va beaj. Job en deus eur re votou ler. Ne gav ket d’eoc’h e vefe dereat d’ezañ sikour ac’hanoun ha rei d’in unan anezo ? E wreg a c’hellfe ivez brao-tre dioueri ar re a zo bet paeet d’ezi evit he derou-mat. Ne gar ket bale, hag atao e vez en ti war he chaosonou. He botou a vezo louedet ha breinet war c’horre an armel, ha n’o devo talvezet da netra ».\nAr rouanez o vousc’hoarzas da Alanig.\n« Evidoc’h », emezi, « e tiouerint eur re votou pep hini ».\nHag e voe graet da Job ha d’e wreg diwiska o botou ler nevez, melen ha skedus, ha prenet evit eur c’haer a briz war blasenn Sant Kaourintin. Job hag e wreg a azezas war an douar evit kuzat o zreid diarc’hen, ken mezus ma oant.\nAlanig a dremenas e-biou d’ezo.\n« A ’ta ! » emezañ, « ho potou a zo bet graet evit va zreid ha va zreid evit ho potou. Eul ler eus ar re wella, eul liou eus ar re gaera. Enkrez hoc’h eus bet moarvat gant an diouer anezo, ha brasoc’h enkrez c’hoaz e santit en ho kalon o welout ar roue o vousc’hoarzin d’in. Kaer hoc’h eus bet poania, ha poania, o klask dont a-benn da goll ac’hanoun, n’eo ket talvezet d’eoc’h. Evel-se emañ ar bed. Keit ha ma vezin oc’h ober va beaj, pe gentoc’h, keit ha ma pado ho potou, ne vezin ket evit mirout da soñjal ennoc’h, en ho karantez, en ho madelez. Da c’hortoz, aotrou hag itron, Doue ho paeo, ha kenavo ! »\nAr vleizez a oa gourvezet war an douar hag a ouele gant ar vez. Ne oa evit lavarout netra. He c’homzou a chome berr e toull he gouzoug.\n« A ! » emezi a-benn ar fin, « an Aotrou Doue en deus binniget anezañ evit kastiza ac’hanomp abalamour d hor pec’hedou ».\nJob ha Lom, an eil e-kichen egile, a chome mut o-daou. Trist ha glac’haret e oant, chadennet evel laeron ha muntrerien, ha goapaet gant o brasa enebour.\nAlamg, evelato, a oa glac’haret ivez, pa Zeue soñj d’ezan eus ar c’haz : karet en dije c’hoari eun dro gamm bennak da Lip-e-Bao, evel d’an daou gompaer all.\nGwiska a reas e votou laeret, ha lavarout a reas da Nobl :\n« Va roue, roit d’in ho pennoz, ma kemerin hent an Itali. Gortoz a zo koll amzer, ha ne garan ket dalea ».\nNobla c’halvas e sekretour hag a c’houlennas digantañ :\n« Ha prest eo pelloc’h paperou Alanig ? » « Prest int, roue meur », a lavaras ar sekretour en eur ober eur stouadennig gant e benn ha gant e c’hlin\n« Diskouezit ! » eme ar roue.\nAr sekretour a roas dezañ ar baperenn.\n« Gwelomp hag-heñ eo mat evel-se », eme ar roue\nHag e lennas :\n« Aotre a zo roet da Alanig al Louarn da dremen dinec’h dre holl zouarou va rouantelez. Ha pedi a ran, me, Nobl roue Kerne, holl vistri ar broiou all da rei d’ezañ sikour ha skoazell bep gwech ma en em gavo en ezomm, e n’eus forz pelec’h, war zouar pe war vor ».\n« Mat-tre », eme Nobl.\nHag e sinas hag e lakaas e siell er c’horn, war boltred Alanig.\n« Dal ! Alanig, e c’hellit mont bremañ. »\nNobl a roas urz da aotrounez e lez, priñsed, duged ha baroned, da ambroug ar pirc’hirin e-pad eun abadenn. Mont a rejont da heul Alanig, mezus ha stouet ganto o fenn.\n« Roue », eme Alanig en eur vont kuit, « dalc’hit mat er prizon Lom ha Job, hoc’h enebourien vrasa. Dalc’hit chadennou teo en-dro d’o divrec’h, d’o divesker ha d’o gouzoug gant aon na zeufent a-benn d’en em zieubi. A ! soñjit, roue, soñjit mat : keit ha ma vezo an daou amprevan-se er prizon, e c’hellot beva eürus ha dianken. Met, ma legouez d’ezo en em denna diouz ar prizon, o ! neuze, diwallit, diwallit ! Touet ô deus e lazint ac’hanoc’h. »\nAlanig a guitaas palez ar roue. An anevaled, evel ma oa bet gourc’hemennet d’ezo, a ambrougas anezañ e-pad eur pennad hent. Ken trist e oa al louarn hag eun dremm ken glac’haret en doa gwisket ma tarzas dour an daerou e daoulagad meur a loen. Lammig ar c’had a ouele hag a zifronke kenañ-kenañ.\n« A ! Lammig paour ! » eme Alanig, « bremaik e vezo ret d’imp en em guitaat ha lavarout kenavo an eil d’egile. Pe vare en em welimp adarre? Piou ’oar? Ha beo e vezimp c’hoaz d’ar mare-mañ eus ar bloaz a zeu ? Daoust ha ne vezin ket bet lazet gant lakepoded, e meneziou gouez an Itali ? Petra ’fell d’eoc’h ? Pep hini en deus e blanedenn da heulia penn-da-benn war an douar-mañ. Met arabat gouela, paour kaez Lammig, arabat kaout ranngalon gant kennebeut a dra. Ma plij gant Doue, ni en em welo c’hoaz yac’h ha laouen, e palez ar roue Nobl ».\nLammig a sec’he an daerou a zevere puilh eus e zaoulagad penn-da-benn e fri. Alanig a gendalc’has :\n« A ! Lammig, c’houi hoc’h eus truez ouzin, c’houi a gompren gwelloc’h eget pep hini pegen hir, pegen risklus, pegen dañjerus eo va beaj. C’houi a oar e c’houzañv eur pirc’hirin naon ha sec’hed, tommder ha yenijenn, a-hed e hent, hag anken, dienez, nec’hamant, poan-galon, poan-spered ha droughirnez o veza pell diouz e vro. A ! Lammig, c’houi eo va gwella mignon. Grit eur pennadig hent ganin choaz. Me a gar kement beza e kompagnunez an dud a feson. Lavarit da Dourter ar maout dont ivez evit ma kavot berr ho hent o tont en-dro ».\nO klevout Alanig o fougeal anezañ, Lammig a oa lorc’h ennañ, me hen lavar d’eoc’h. Tourter en em gave mat ivez o soñjal er geot blazet-mat aotreet d’ezañ touza anezo kement ha ma karfe.\nE Kastell al Laer, gwreg Alanig a oa beuzet en he glac’har. Edo azezet war eur pallenn, o ouela dourek, hag en-dro d’ezi, he bugale a ouele douretoc’h choaz. Kredi a rae d’ezi e oa bet krouget he gwaz e palez ar roue. Pa welas Alanig o tont en ti, e sac’h war e skoaz hag e vaz-veaji en e zourn, e chomas souezet-maro.\n« Alanig », emezi, « petra a zo c’hoarvezet ? Lavar d’in ».\nAlanig a respontas :\n« Va gwreg muia-karet, kondaonet oun bet e lezvarn ar roue, ha barnet d’ar maro. Chadennet oun bet, er skeul oun pignet betek er bazenn diweza, ha va fenn a oa tremenet e skoulm lagadenn al las-kroug. Met Nobl ar roue a zo bet madelezus em c’heñver hag en deus pardonet d’in va fec’hedou. Dieubet en deus ac’hanoun diouz ar maro kriz, ha me am eus prometet d’ezañ ez in da Roum d’ober eur pirc’hirinerez. A-raok e guitaat em eus goulennet justis digantañ evit meur a dorfed tamallet d’in e gaou. Ha d’o zro, va zamallerien dinatur a zo bet taolet er prizon. Job ha Lom a zo bremañ o hirvoudi en deñvalijenn, gourvezet war eur gwele plouz, hag eur picherad dour en o c’hichen da derri o sec’hed ha da zistana o zerzienn. An aotrou Lammig a zo bet roet d’imp gant ar roue, ha d’imp da ober gantan ar pez a garimp, rak Nobl en deus lavaret : Alanig, tamallet ha tamallet e gaou oc’h bet gant Lammig. D’eoc’h da bardoni d’ezañ pe da gastiza anezañ ».\nLammig, pa glevas ar c’homzou-se, a zeuas da veza gwall livet hag a grogas da grena ha da grena kenañ. Trubuilhet e oa, hag e klaskas mont er-maez. Met, prim evel an holl lern, Alanig a reas eul lamm araozañ hag a serras an nor. Spontet, Lammig a hopas :\n« Sikour, sikour! Tourter, pelec’h emaoc’h ? Deuit buan, deuit buan ! Maro oun ! »\nNe hopas ket Lammig gwall bell, rak krabanou Alanig a waske d’ezañ toull e c’houzoug, ken na oa mui evit lavarout grik ha na stouas al loenig e benn, aet an daoulagad ennañ war o zu enep.\nSetu penaos e tegemere Alanig e amezeien en e di.\n« Deuit », eme al louarn d’e wreg, « deuit buan gant ho tent lemm hag ho stomok digor, ma welimp pegen mat eo al Lammig skouarnek-mañ. E gwirionez, evit ar wech kenta, e vo bet mat en eur feson bennak. A-hend-all eo bet e-pad e vuhez eur penn skañv ha diboell. Setu amañ graet gantañ. Bremañ eo dieub da damall ha da werza ac’hanoun kement ha ma karo ».\nGant o dent lemm ha gant o ivinou, Alanig, e wreg hag o zorad bugale a grogas gant al labour plijadurus. Al louarn a veule ar roue hag ar rouanez :\n« Bennoz d’ezo ! » emezañ « Biskoaz, paneveto, n’hor. bije bet da zebri eur c’hig ken tener. Bennoz Doue d’ezo ! Debrit, va gwreg, debrit, va bugale, debrit e-leiz ho kof, ha ma plij d’eoc’h ar c’hig gad, ho tad a bako gedon d’eoc’h c’hoaz. A ! me a zesko d’ezo ober goap ouz Alanig ! Me a zesko d’ezo derc’hel, eur wech all, o zeod en o genou. An hini a raio droug da Alanig ha d’e diegez, ker e kousto d’ezañ. A ! ken d’ezo beza deuet d’ar skol ganin ! Me am bije kelennet anezo. Rak, em skol-me, an dud desket a gav bepred da zeski ! »\nGwreg Alanig a c’houlennas digantañ : « Lavarit d’in, Alanig, penaos oc’h deuet a-benn d’en em denna ken brao-se diouz palez ar roue ».\n« O, va gwreg ,», a lavaras Alanig, « euriou hag euriou a vefe ret evit displega d’eoc’h penaos oun deuet a-benn da douella ar roue, da liva ar gevier d’ezañ bern war vern ha da damall, da werza, ha da lakaat kondaoni, d’o zro, va enebourien. Met ne guzan ket ouzoc’h : ar roue ne vezo ket mignon d’in e-pad pell amzer. Pa ouezo ar wirionez ez aio droug ennañ, droug spontus, kounnar ruz. Ha ma tegouez d’in, eur wech bennak goude se, tremen dre e balez, nag arc’hant nag aour n’o devo ar galloud d’am savetei. Ha zoken, hep tremen e-biou d’e balez, e teuio a-benn da lakaat warnoun e grabanou. Soudarded a gaso da Gastell-al-Laer, hag hor maro ne vezo ket pell. Rak Nobl a zo prim, ha pa vez kounnaret-ruz, gwaz a se d’an neb a vez a-enep d’ezañ. N’hon eus nemet eun dra d’ober : tec’hout. Tec’homp, ha tec’homp buan. Deomp d’eur vro sioul e-lec’h n’eus ket bet klevet ano morse eus Alanig al Louarn. Traonienn ar stêr Avon a zo didrouz. E Sant-Kouli, e Lotei pe e Pleiben, e tlefe beza brao beva e peoc’h. Eno n’eus trubuilh ebet, anken ebet, hag an avel a c’houez ken c’houek er gwez pupli, penn-da-benn d’ar stêr vras ! Ni a vevo eno, evel ma vev tud ar vro, ha den ne daolo evez warnomp. Eno e kavimp yer ha kilheien e-leiz. Ar yer eo ar pesked a garan ar gwella. Pesked gwir, darzed pe eun tamm silienn bennak, a vezo kavet er stêr pa zeuio Job pe Lom d’hor gwelout, … ma teuont eur wech. Met tec’homp buan, poent eo. Nobl en deus lezet ac’hanoun da redek, war-du Roum, a gred d’ezañ, abalamour d’ar c’harradou gevier am eur displantet d’ezañ. Lavaret em eus d’ezañ mont d’ar Yeun Elez, hag, e-kichen ar Youdig, e kavo teñzor burzudus ar roue Emerig. Warc’hoaz ez aio di, rak ar rouanez he deus mall da welout ar gwalennou talvoudus a gav d’ezi a zo kuzet dindan eun nebeut troatadou douar. Hogen, kaer o devo klask ha klask, ha turia, ha cheñch penn d’ar genn, ne gavint nemet gwriziou brug, mein ha pri libous. O ! o ! ha pa welo Nobl eo bet tapet genaouek ! … Lavarout a ran d’eoc’h ne garfen ket beza en e gichen d’ar mare-se, ha gwelloc’h e karfen beza e Leon eget e Kerne. Neuze, evit an eil gwech, ez afe va fenn er groug, hag al las a vefe risklet buan gant va enebourien, gant aon na zeufe Alanig a-benn da riskla e fri er-maez.\n« A ! va Alanig paour », a lavaras e wreg, « petra e teuimp da veza en eur barrez pell, e-lec’h n’hon eus na ti na park, nag anaoudegez na mignon, na kar na par ? Arnañ ne vank netra ebet d’imp. En eur c’hastell kaer emaomp o veva, hag uhel ha ledan eo ar mogeriou anezañ. Diskiant e vefe an neb a glaskfe beza re bar d’imp er vro-mañ. Ha pa vefe kelc’hiet hor c’hastell gant soudarded ar roue, petra ’ra se ? Boued a zo er c’heginou evit eur bloaz hag ouspenn, ha mar deo ret tec’hout eun deiz bennak, soñjit ez eus hentou a-walc’h dre zindan an douar da vont tre betek Brasparz, Sant-Riwall ha Komana. Gortozomp, Alanig. Betek-hen, n’eus ketaon da gaout. Gant eun dra oun gwall nec’het, avat. Prometet hoc’h eus mont d’ober eur pirc’hirinerez da Roum, hag ac’hano d’an tu all d’ar mor, ha gwall bec’hed a rafen o virout ouzoc’h mont di. A ! va Alanig, perak oc’h aet da brometi ? »\n« Arabat d’eoc’h beza nec’het, va gwreg paour », a lavaras Alanig. « Bevit dianken ha sec’hit ho taerou. Mar am eus prometet, soñjit ne oan ket evit ober a-hend-all ».\nAlanig a gendalc’has :\n« Mar n’em bije ket prometet mont d’ober eur pirc’hirinerez da Roum evit gwalc’hi va fec’hedou, e vijen bet krouget mil bell ’zo, ha ne garen ket koll va buhez war zigarez lavarout ar wirionez penn-da-benn. Ma n’eo ket eun dra gristen toui e gaou, n’eo ket kristen kennebeut lakaat unan da lavarout gevier en desped d’ezañ, ha va le, touet dre heg, n’en deus talvoudegez ebet. Ma n’eo ket ar gaera tra am eus graet em buhez, n’eo ket kennebeut ar brasa gaou. Gevier disparoc’h am eus displantet meur a wech, ha biskoaz n’em eus bet keuz. A ! va gwreg ha va bugaligou, evomp ha debromp. Al Lammig-mañ a zo tener-kenañ an tamm anezañ. Eul loenig kuilh eo, ha maget-mat. Biskoaz em buhez n’em eus tañvet kig gad par da hemañ. Debromp mat, ha goude e soñjimp petra eo ar fura d’ober : mont da veva e lec’h all, pe chom amañ, rak da Roum ne din ket ».\nNe oa ket peurechuet e gomzou gant Alanig, louarn laer, muntrer, mignon faos ha digristen, pa voe klevet e toull an nor eur vouez o hopal :\n« Lammig ! Lammig ! »\nE oa Tourter ar maout. Leuniet en doa e gof el liorz. Aet e oa skuiz o c’hortoz e vignon, hag e teue da lavarout d’ezañ e oa poent sevel ha kemer en-dro hent Kemper-Kaourintin.\n« Lammig », emezañ, « n’oc’h ket prest c’hoaz ? Poent eo. Soñjit e vo noz teñval a-raok ma vezimp degouezet er gêr ».\nAlanig a glevas anezañ. Mont a reas d e gaout.\n« Na hopit ket ken kreñv-se », eme al louarn. « Kañv a zo em zi, pe, ma n’eus ket c’hoaz, e vo marteze dizale ! Va gwreg a zo glac’haret-naet abalamour em eus prometet mont da Roum. Eun derzienn domm a zo warni, ha n’oun ket evit mont dirazi da frealzi anezi. Kerkent ha ma wel ac’hanoun e yud hag e c’harm :\n« Ha setu emaoc’h aze, loen divalo, gwaz digar, tad dinatur, pa zilezit ho kwreg hag ho pugale evit mont da redek broiou estren ? » Ha gouela a ra goude, paour kaez Tourter, gouela a ra da lakaat kalon unan da vankout gant he daerou, he c’hlemmou hag he difronkadennou. N’eus nemet unan hag a vez gouzañvet en he c’hichen : Lammig. An aotrou Lammig a zo ken desket ha ken leun a furnez! Gant komzou flour e lavar d’ezi sec’ha he daerou ha digeri dor he c’halon ma kerzo dioutañ an anken ha ma paro enni adarre heol drant al levenez. Rei a ra d’ezi kenteliou hag aliou mat da heulia e-pad ar bloaz hir, keit ha ma pado va firc’hirinerez. O ya, Tourter, klañv eo va gwreg, klañv-bras ; n’emañ ket ganti zoken he holl skiant vat. Gant ma ne zeuio ket he c’hleñved da wasaat ! Lammig en deus prometet d’in e chomo da veilha anezi henoz ha da soursial outi en deiziou war-lerc’h betek ma vezo pare. Lammig a zo ken douget d’ober vad d’an dud doaniet ! Ret e vo d’eoc’h eta, aotrou Tourter, distrei hoc’h-unan da Gemper. Diaes e kavan o welout ac’hanoc’h oc’h ober hent hep Lammig. Unan o veaji a gav hir e arnzer. Daou o veaji a gav berr o hent. Arabat maga evit se an distera kasoni ouzimp. Ar pez a zo degouezet n’eo ket degouezet dre va faot, nemet dre faot ar blanedenn. Pep hini war an douar en deus e groaz da zougen. Klevit : a-raok mont kuit eus ar c’hastell, touzit c’hoaz ha kasit ganeoc’h en ho kodell eun nebeut begadou geot flour, geot tener, geot blazet-mat. Me a gar atao chaokat pe suna eun dra bennak pa vezan o veaji. Berroc’h e kavan va hent. Lod a gar butuni. Me ne vutunan ket. Evelato, evit va amezeien em eus atao eur yalc’had pe ziou …»\n« Bennoz Doue d’eoc’h, Alanig, bennoz ! Ne vutunan ket kennebeut, ha ne garan na chaokat na suna a-hed an hent, ha va c’hof a zo leun a c’heot ken mat en deus plijet d’eoc’h rei d’in aotre da zebri anezo kement ha ma karen. Trugarez, ha kenavo. Ne zizoñjin ket ho madelez, hag e palez ar roue e veulin ac’hanoc’h, ha ne gavot ket eno brasoc’h mignon egedoun ».\n« Ezomm bras am eus da veza difennet er palez », a lavaras Alanig, « rak, mar doun bremañ unan eus ar re a zo gwelet ar gwella e palez ar roue Nobl, e soñjan ivez ez an er-maez eus ar vro, hag e-pad eur bloaz e tro alies an avel. Daoust hag e vezin gwelet mat a-benn ar bloaz mare-mañ, eur wech deut en-dro ? N’ouzon dare, rak va enebourien a oar teodegi mat, hag o zeod binimus a oar flemma gwasoc’h eget hini an naered. A ! Tourter, diwallit outo, ha, war zigarez difenn ar’hanoun, arabat d’eoc’h lavarout anezo na droug na mad. Tec’hit diouto ».\nAlanig a roe da Dourter aliou, goustadik, hag e oa voulouz en e vouoz. Ar maout a oa bet darbet d’ezañ gouela.\n« O », emezañ. « gouzout a ran penaos prezeg, ha n’emañ ket va micher ganin da zeski ».\nNeuze, Alanig a furchas en e c’hodell, hag e tennas dioutañ eul lizer.\n« Sell ! Tourter », emezañ, « eul lizer evit ar roue Nobl. Kerkent degouezet e Kemper, it d’ar palez da rei d’ezañ al lizer-mañ eus va ferz. Warc’hoaz d’abardaez dan diwezata ».\n« Mat ! aotrou Alanig, graet e vezo hervez ho kourc’hemennou, nemet gwall nec’het oun gant eun dra : n’em eus nemet eur c’hodell em chupenn, hag ez eus enni kalz traou, ha ma tegouezfe d’in terri pe distaga ar siell hoc’h eus lakaet war al lizer e vefen gwelet fall gant ar roue Nobl ».\n« Gwir! » eme Alanig. « Mat ! Selaouit: eur sac’h am eus em c’hambr, eur sac’h ler, nevez-flamm, bet trouc’het an danvez anezañ diwar gein Lom an arz. Ennañ ne vezo na pleget na roget al lizer, na torret diwarnañ ar siell goar ».\nHag Alanig a gemeras e lizer en-dro a-dre daouarn Tourter, a redas d’ar sal, a gemeras ar sac’h ler, a lakaas ennañ, e-lec’h al lizer siellet, penn mantrus ar paour kaez Lammig, ruz e ziouskouarn hir gant ar gwad kaledet.\nE wreg a oa o peurechui krignat eur vorzed c’had. C’hoarzin a reas o welout he gwaz o lakaat ar penn gad er sac’h ler.\nAlanig a zeuas da gavout Tourter.\n« Setu », emezañ. « Lakait ar sac’h-mañ ouz ho choug. Ha dreist-holl, na glaskit ket gouzout penaos em eus graet ar skoulm war c’henou ar sac’h, gant aon da zizober anezañ. Rak, lavarout a ran d’eoc’h, ne zeufec’h ket a-benn d’ober anezañ en-dro. Hag ar roue a lavaro e viot bet o klask gwelout petra a oa en diabarz (ar pez na vefe ket gwir koulskoude). N’eus nemet daou zen er bed hag a oar ober ar skoul mou-se : Nobl ha me, ha den all ebet. Taolit evez eta. Mar deo roet ar sac’h d’ar roue gant ar skoulm heñvel-rik ouz doare skoulm ar roue, neuze e viot gwelet-mat. Em lizer em eus goulennet evidoc’h eur vedalenn aour. Ha plijout a ra d’eoc’h ? »\n« O, Alanig, n’em eus ket dellezet kemend-all »:\nHa Tourter a oa ken laouen ma ne oa mui evit chom en e blas, ha ma ne rae nemet dañsal ha lammat eus a gleiz a zehou, hag eus a zehou a gleiz, aet e benn gwall skañv gant ar blijadur.\n« A, Alanig », emezañ, « gwelout a ran bremañ e karit ac’hanoun ha ne glaskit nemet va brasa mad. Ha pa vezo gouezet e Kemper oun bet karget da zougen d’ar roue eul lizer siellet hag eur sac’had traou kuz, ha pa vezo spilhennet eur groaz aour war va bruched, soñjit ! pebez enor evidoun-me, me ha n’ouzon na lenn na skriva ! …O, penaos ho trugarekaat ? Nann, morse ne veulin ac’hanoc’h a-walc’h ! »\nHa Tourter a benndaoulinas, hag a bokas da dreid Alanig.\n« Bremañ », emezañ, « ez an kuit. Ha penn-da-benn an hent e pedin evit yec’hed holl dud ho ti ».\n« Kenavo ’ta, Tourter. Ac’han d’ar bloaz a zeu, ma tegouez d’in, a-benn neuze, beza, evel bremañ, beo ha yac’h ! »\n« Kenavo, Alanig, ha beaj vat ! »\nTourter a zegouezas diouz an noz e Kemper. Antronoz vintin, pa voe bodet, e sal vras ar palez, holl aotrounez al lez, Tourter a yeas da gavout ar roue.\nA-boan ma oa deut ar maout er sal, Nobl a welas ar sac’h ler, ar sac’h en doa roet da Alanig, ar sac’h a oa bet trouc’het diwar gein an arz.\n« Petra, Tourter ? Penaos ? A belec’h emaoc’h o tont ? N’eo ket sac’h beaj Alanig an hini eo ? Daoust hag ez eus c’hoarvezet gantañ eur gwalleur bennak ? Klañv eo ? Maro eo ? Komzit buan, Tourter, ha roit d’in kelou eus va gwella mignon ».\n« Roue », eme Dourter, « setu amañ e sac’h. Eul lizer a gavot ennañ. Ganimp hon-daou eo bet skrivet, ha zoken me eo an hini en deus skrivet ar pennad brasa anezañ ».\n« Gwelomp petra a zo e-barz », a lavaras ar roue.\nNeuze e voe galvet Dipadapa ar gwiñver, sekretour bras ar roue ha noter ar palez. E vicher a oa lenn d’ar roue al liziri skrivet-fall ha skriva e holl baperou. Gouzout a rae meur a yez ouspenn ar brezoneg. Ar galleg a zeue gantañ brao-tre, hag al latin hag ar gregach brao a-walc’h. Eul loen desket eta. Nobl a c’halvas ivez Lip-e-Bao. Dipadapa a ziskoulmas al las, ha Lip-e-Bao a lakaas e zourn er sac’h evit kemer ar paperou.\n« O, met … petra ’santan en diabarz ? » eme ar c’haz.\nHag eus ar sac’h e voe tennet penn ar c’had lazet !\nAn holl a chomas souezet-maro. Ar roue a yeas droug ruz ennañ.\n« A ! » emezañ da Dourter, « setu aze ar paperou a zo bet roet d’eoc’h gant Alanig ? Liziri trist, e gwirionez, ha skrivet gant gwad e-lec’h liou, ha gant eur gontell e-lec’h gant eur bluenn ! Penn Lammig an hini eo, hep douetañs ebet. A ! Alanig, al loen divalo, me ’garfe gwelout anezañ eur wech c’hoaz tost ouz va daoulagad hag ouz va c’hrabanou ! … Glac’haret oun dreist muzul ! »\nNeuze, Skilfog an tigr a dostaas ouz ar roue hag a lavaras d’ezañ :\n« N’eo ket dereat d’eur roue beza glac’haret evit ken nebeut a dra. Eul Lammig muioc’h pe nebeutoc’h e gwaremmou bro Gerne, an dra-se ne gont ket. N’eo ket dleet d’eur roue kaout keuz d’eul loenig ken dister ».\nAr roue a respontas :\n« Dleet eo d’in kaout keuz ha glac’har, rak touellet oun bet gant an Alanig-se, an amprevan-se, evel ma n’oun ket bet touellet morse c’hoaz. Eur vez eo evidoun. Va gwella mignoned am eus taolet er prizon, chadennou am eus staget ouz o daouarn, ouz o zreid, ouz o gouzoug. Lom a zo bet diskroc’henet e gein evit ober eur sac’h ler d’an amprevan da vont d’ober e birc’hirinerez, hag, en e gichen, Job ar bleiz, gourvezet war ar plouz, a hirvoud truezus. N’o deus bet tamm ebet da zebri neizeur d’o c’hoan, hag edon o soñjal dizeria ha laza anezo goustad dre ar sec’hed hag an disvoued. Pa soñjan e oant o-daou baroned em lez ! Ha, ken d’in beza chomet hep selaou va gwreg ! Hi eo an hini a zo kaoz eus ar pez a zo c’hoarvezet. Pedet hag aspedet he doa ac’hanoun da rei d’al louarn brein kement tra a c’houlenne. N’em eus ket bet bolontez start a-walc’h ha n’em eus ket kredet he dislavarout gant eun nann krenn ha kras. A ! bremañ em eus abeg da hirvoudi d’am zro ha da gaout keuz ha glac’har ! »\n« Nobl », a lavaras Skilfog, « selaouit ac’hanoun : perak klemm ha kaout keuz ? An droug a zo graet ha n’emañ ket d’ober. Met ma n’emañ ket an droug evit beza disc’hraet, e c’hell marteze beza pardonet hag ankounac’haet dre rei eun digoll da Lomm ha da Job. Roit d’ezo Tourter, rak heñ eo an hini en deus aliet Alanig da laza al Lammig kaez. Lavaret en deus dirak an holl bremaik : Roue, eul lizer a gavot amañ. Ganimp hon-daou eo bet skrivet, ha, zoken, me eo an hini en deus skrivet ar pennad brasa anezañ.\n« Gwelet hoc’h eus ivez bremaik peseurt lizer souezus a zo bet kavet er sac’h ! An hini a laz a dle beza lazet, pe n’eus justis ebet war an douar. Roit urz da zichadenna an daou brizoniad, digorit d’ezo dor ar prizon, ha roit d’ezo Tourter, da grouga, da fuzuilha pe da zebri, hervez o c’hoant pe o naon. Evel-se, Job a Lom a zizoñjo ar wall zismegañs bet graet d’ezo, hag a servijo ac’hanoc’h e-giz a-raok, evel servijerien feal ha leal. Goude e soursiimp ouz Alanig. »\nNobl a selaoue aliou Skilfog gant kalz a blijadur. Lavarout a reas d’ezañ :\n« Ar pez a lavarit a blij d’in kenañ, ha n’em eus kavet en ho komzou nemet skiant vat ha furnez dispar. Graet e vezo hervez ho c’hoant. It ’ta da zigeri dor ar prizon, ma teuio Job ha Lom d’am c’havout, ha lavarit d’ar porzier seni kloc’h ar palez, ma vezo bodet dioustu va holl varoned en-dro d’in, ma lavarin d’ezo oun bet touellet gant Alanig, ha ma klevint eo bet a-viskoaz Job ha Lom gwir vignoned d’in, hag e roan d’ezo Tourter evit eun digoll eus an dismegañs o deus gouzañvet ».\nDigoret e voe kerkent dor ar prizon. An daou brizoniad a zeuas kamm-digamm, rak skuiz e oant ha naon o doa, da gavout o roue. Ar porzier a vrallas kloc’h bras ar palez. Ar varoned hag an duged a oa chomet hep dont d’al lez er mintinvez-se a zeredas war an taol d’ar sal vras e-lec’h ma oa bodet ar peurvuia eus ar varoned all.\nNobl a bignas war e dron hag a lakaas war e benn e gurunenn aour. Pa voe bodet an holl, ha sioul kement hini, ar roue a lavaras :\n« Selaouit, aotrounez, eur c’helou mat. Setu amañ dirazoc’h Job ha Lom en eun doare mantrus. Dismegañs vras o deus gouzañvet abalamour int bet tamallet e gaou. Evit o digoll e tisklerian dirak va lez eo, evelkent, an arz hag ar bleiz va gwella mignoned etre va mignoned wella. Ouspenn dismegañs, naon o deus gouzañvet er prizon, hag hizio zoken, n’o deus ket bet eur begad da zebri. Evit o digoll eta, digoll hizio, ha digoll en amzer da zont, e roan d’ezo ha d’o bugale, Tourter ar maout, e wreg, e vugale hag e ouenn keit ha ma vezo al liou anezo war an douar, da lavarout eo, da viken ».\nNobl a droas e benn war-du an daou brizoniad (an daou-mañ a vousc’hoarze hag a selle gant daoulagad avius ouz ar paour kaez Tourter, rak naon bras o doa) hag a lavaras d’ezo :\n« Va mignoned reuzeudik, aotre a roan d’eoc’h da daga kement hini eus gouenn Dourter a gavot war ho hent, e n’eus forz pelec’h : er c’hoad, war an hent bras, er c’horniou doun, er park pe er c’hraou. Aotre a roan d’eoc’h ivez d’ober droug da Alanig ha d’e ouenn kement ha ma karot, hag ar muia a vezo ar gwella. Ankounac’hait an droug am eus graet d’eoc’h, ha bezit hiviziken sujidi leal evel a-raok. Baroned oc’h bet anvet, bloaz ’zo. Adalek an deiz hizio oc’h anvet priñsed, hag, el lec’hiou ma komz ouzin an aotrounez diskabell, e roan aotre d’eoc’h da zerc’hel ho tog war ho penn. Setu ».\nLom, Job hag ar roue a sinas ar peoc’h. Ar maout a voe lazet ha debret, hag e ouenn a voe argaset e pep korn ar rouantelez. En deiz-se e voe enaouet evel eun tantad tangwall ha na vezo ket lazet ken ar gasoni villiget a vag an eil ouz egile gouenn Dourter ha gouenn Job, da lavarout eo, an deñved hag ar bleizi. Ha bremañ e welomp ar gasoni-se oc’h ober he reuz dre ar bed : kerkent ha m’en em gav dirak eun oanig, ar bleiz a ziskrogn e zent hag a ra eul lamm war al loenig paour. Hag ar gwasa, kredi a ra emañ ar justis a-du gantañ. Biskoaz ne vezo teneraet e galon, rak en e yaouankiz, ar vamm vleizez he deus desket d’ezañ istor ar ouenn adalek Job, ha fellout a ra d’ezañ veñji e dad-koz. Ken didruez eo deuet ar bleizi da veza e-keñver en deñved ma lavaromp-ni eus eun den kriz : hennez en deus eur galon vleiz.\nMet arabat dizoñjal eo bet Lom ha Job er prizon, hag int bet goapet zoken gant o mignoned koz ha disvouedet a-berz ar roue, dre c’hevier Alanig. Dereat eo e vezint enoret kement ha ma ’z int bet disprizet ha dismegañset. N’eo ket gwir ? Eo.\nSetu perak en deus Nobl ar roue gourc’hemennet e vezo gouel ha fest er palez en o enor d’ezo o-daou, e seizvet pennad al levr-mañ.\nAdtapet diwar « https://br.wikisource.org/w/index.php?title=Troioù-kamm_Alanig_al_Louarn/6&oldid=28119 »\nKemmoù diwezhañ degaset d'ar bajenn-mañ d'an 24 Du 2011, da 17:51.


Ernesto Lecuona y Casado, ganet d'ar 6 a viz Eost 1895 e Guanabacoa, e La Habana, e Cuba ha marvet d'an 29 a viz Du 1963 e Santa Cruz de Tenerife, en Inizi Kanariez a oa ur pianoour ampart hag ur sonaozour eus Kuba. E dad a oa kazetenner, eus Kanariez, e vamm eus Kuba. Savet en deus ur c'hwec'h kant pezh bennak, e doare Cuba peurvuiañ.\nErnesto Lecuona: dediet da Gonzalo Roig.\nDa 5 bloaz e krogas da studiañ piano gant e c'hoar a oa 14 vloaz koshoc'h egetañ, ha kelennerien evel Hubert de Blanck ha Joaquin Nin y Peyrellade. Da 13 vloaz esavas e oberenn gentañ, un ton-bale daou luskad anvet Cuba y América evit ul laz-seniñ . Diwezhatoc'h e savas pezhioù pouezusoc'h, Danzas Cubanas (1911) pe el Vals del Rhin (1912).\nEn 1913, tapet e ziplom e La Habana e reas un droiad vras dre ar bed: SUA, Spagn, Bro-C'hall gant al Lecuona's Cuban Boys. Gant Gonzalo Roig ha Rodrigo Prats eo aet d'ober an trikon a sonaozourien kuban, evit ar sevel zarzuelas dreist-holl.\nAr zarzuelas, evel Canto Siboney (anavezet evel Siboney, adkemeret en doare son pe jazz abaoe), Damisela Encantadora, Diablos y Fantasías, El Amor del Guarachero, El Batey (1929), El Cafetal, El Calesero, El Maizal, La Flor del Sitio, Tierra de Venus (1927), María la O (1930) ha Rosa la China (1932) ;\nkanaouennoù :Canto Carabalí, La Comparsa ha Malagueña (1933), en heuliad Andalucía (a lakaas Maurice Ravel da estlammiñ) ;\noberennoù da zañsal: Danza de los Ñáñígos, Danza Lucumí ;\nEl Rumbero de Yarey, ar Rapsodia Negra, ar Suite Española.\nMarvet eo e Santa Cruz de Tenerife, en Inizi Kanariez, e-pad vakañsoù pa oa deuet di d'anavezout douar e dad. Kaset eo bet e gorf da SUA ha beziet eo e bered Gate of Heaven, en Hawthorne, New York.\nAdtapet diwar « https://br.wikipedia.org/w/index.php?title=Ernesto_Lecuona&oldid=1646613 »\nDernière modification le 25 Mae 2015, à 16:26\nKemmoù diwezhañ degaset d'ar bajenn-mañ d'an 25 Mae 2015, da 16:26.


Journal de Renaud Camus, dimanche 20 avril 1986\ncréée le mercredi 15 octobre 2014, 16 h 40\nmodifiée le mardi 4 octobre 2016, 23 h 14Dimanche 20 avril 1986, 3 heures 10 de l’après-midi. Au monte Oppio il y a deux jardins, séparés par un coin fermé de la Domus ~~~~~~. ~~~~~~ ~~~~~ ~~~~~ ~~~~~~~~ ~~~~~ ~~~~~~ ~~~ ~~~~~, ~~~ ~~~~~~~~~~ ~~~~ ~~~~~ ~~~~~~~~~~ va généralement vers ~~~~~~ ~~~ ~~~~, ~~~ ~~~~~ ~~~~~~. ~~~~~~~~~~, ~~~ ~~~~~ ~~~~~ ~~~~~ ~~~~~~~~ ~~~~ ~~~~~~ ~~~~~~~ ~~’~~~~~~ ~~~~~~ ~~~ ~~~~~~ ~~~~~~ ~~~~ ~~~~~. ~~~~~~~~~~ ~~~ ~~~~ ~~~~~~ ~~~~~~~~~~~~ à vos yeux ~~~~ ~~~~~~~ ~~~~ ~~~~~~~~~ ~~~ ~~~~~~~~~~~~~~~~, ~~~ ~~~~~ ~~’~~~~~ ~~~~ ~~~~~~ ~~~~ ~~~~~~ ~~~~~~~~ ~~~~~~~~~~~~ ~~~~~~, ~~~~~~~~~, ~~~~~~~ ~~~ ~~~~~~~~. ~~~ ~~~~ ~~~~~~~~~ ~~~~ ~~~~~~~~~, ~~’~~~~~~~~ ~~~~~~~ toujours venir buter ~~~~~ ~~~~~ ~~~~ ~~~ ~~~~~~~ ~~~~~~~~~ ~~~~ “précautions”.\nSeul, ~~~~~~ ~~~ ~~~~~ ~~’~~~ ~~~~~ ~~~~ ~~~~~ ~~~~ ~~~~~~~~~ ~~~ ~~~~ ~~~~~ ~~~~~~~~~, ~~~ ~~~~~~~~~~ ~~~~~ ~~~~~~ ~~~~~, ~~~~~~~~~, de vous y ~~~~~~, ~~~~~ ~~~~~~~~ ~~~~~~ ~~~~~~~~ ~~~~~~~~~. ~~~ ~~~~ ~~~~~~~ ~~~~~ ~~~~~~, ~~~ ~~~~~ ~~~~~~ ~~~~ ~~~~~~ ~~~~~ ~~~~~~~~~ ~~~’~~~ ~~~ ~~~~~ ~~~~ ~~~ ~~~~~~~~~ ~~~ ~~~~~, ~~~ suivre, vous approcher ~~~ ~~~~, ~~~~~ ~~~ ~~~~~~~~~~ ~~~~~~~ ~~~~~ ~~’~~~~~~ ~~~~~~~~~~, ~~~ ~~~~~~~ ~~~ ~~~ ~~~~~~~, ~~~~~ ~~~~~~~~ ~~~~ ~~~~~ ~~~ ~~~~~~ ~~~~ ~~ ~~~~, ~~~~~~~~~~ ~~~~~~~~~~~~~~ ~~~~~ ~~~’~~~ vous prenne en ~~~~~~~~~~~~~~ ; ~~~~~~~~, ~~~~~~ ~~’~~~~~~~~~~~~~. ~~~~~~ ~~~~~~~~, ~~~~ ~~~~ ~~~~~~ ~~~~ ~~ ~~~~~~ ~~~~, ~~~ ~~~~~~~~~ ~~’~~~~~~~~~ ~~~~ ~~~ ~~~~~~~. ~~~ ~~~~-~~~~~, ~~~~~ ~~~~~~~~~ ~~~ ~~~~~~~~~~~, ~~~ ~~~~~~~, la perte, et ~~’~~~~~~ ~~~ ~~~~~~ ~~~ ~~~~~~. ~~~~~~~~, ~~~~~ ~~~~~ ~~~~~~~~. ~~~~~~~ ~~~~~ ~~~~~~ ~~~~~ ~~~~~~ ~~~~~~~~ ~~ ~~~~~, ~~~~~~~ ~~ ~~~~~ ~~~~~~~ ~~~~~~ ~~~~ ~~~~~~~~, “le putane”, ~~~ à coucher seul.\nAu ~~~~~~~ ~~’~~~ ~~~~~~~~ d’une Repubblica récente, ~~~~~~~~~, ~~~ ~~~~~ ~~~~~~~~~~~ ~~~~ ~~~~~~~~~~ ~~~~~~~~~, ~~~~ ~~~~~~~ ~~~ ~~~~~~~~ ~~ ~~’~~~~~~~~ ~~~~ ~~~~~~~~~. ~~~~ ~~~~~~~~~-~~~ ~~~~~ ~~~ ~~~~, ~~~~ ~~~ ~~~~~ plus les supporter ? ~~~ ~~~~~~~~~ ~~~~~-~~~~~~~~ ~~~~~~~~~, ~~~ ~~’~~~ ~~~~~ ~~~~~, ~~~~~~~~~~~~~ ~~~~~~~~, ~~~~~~~~~ ~~~~ ~~~~~ ~~~~ ~~~~~ ~~~~~~~ ~~~~~ ~~~~ ~~~~~~~~~~~ ~~~~~~~~~~~ ~~~ ~~~~~~~~~ ~~~~~~~~, ~~~~~~ ~~~’~~~ ~~~ ~~~~~~~~~ de nier vertueusement ~~~ ~~~~~~~~ ~~~~~~~~~, ~~~~~~~~~~~~~~~~ ~~~~~~~~~~~. ~~~~~ ~~~ ~~~~ ~~~ ~~~~~ ~~~~~~~~~~~~~ ~~~~ ~~~~ ~~~~~ ~~~~~ ~~~~ ~~~~~~~~~ ~~~ ~~~~~ ~~~~ ~~~~~ ~~ ~~~~~~~~~ ~~ ~~~~~~~ ~~~ ~~ Palerme qu’à Strasbourg ~~~ ~~ ~~~~~~~~~~, ~~~ ~~~~ ~~’~~~~ ~~~ ~~~~~, ~~~ ~~~ ~~~~~ ~~~~ ~~~ ~~~~~. ~~~ ~~~~~~~ ~~~~ ~~~~ ~~~~~~ (~~~ ~~~~~ ~~~ ~~~~~ ~~~~~~, ~~~~ ~~~~~~~~, ~~~~ nations, les groupes ~~~~~~~~) ~~~~~~ ~~~~ ~~~~~~~~~~~ ~~~~~~~~~~~~, ~~~~~~~~ ~~~~~~~~~. ~~~ ~~~~ “~~~ ~~~ ~~~~~ ~~~~ ~~~~~~~~~~~~”. ~~~~~ ~~~ ~~~ ~~~~~~~~~~~ ~~~~, ~~~~ ~~~ ~~~~~. ~~~ ~~~ ~~~~ ~~~~ que tous les achriens italiens, ni ~~~~~ ~~~~ ~~~~~~~~, ~~~~~ “~~~~~~~~”, ~~~~~~~~~~, ~~~~~~~~~~, ~~~~~~~~, ~~~~~~~~~~~, ~~~~~~~~~~~~~, ~~~~~~~~~~~, ~~~~~~~~~, ~~~~~~~~~ ~~~~ ~~~~ ~~~~ ~~~~~~~, ~~~~~~~~~ ~~~ ~~~~ ~~~ ~~~~~ ~~~ ~~~~ ~~’~~~~~~~. ~~~ ~~~~~ y avoir, il ~~~ ~~~~~ ~~~~ ~~~ ~~~~ ~~ ~~~~~~, ~~~~ ~~~~~~~~~~~. ~~~~~ ~~~ ~~~~~ ~~~ ~~~~ ~~~~~ ~~’~~~~~~~~~~~~, ~~~~ ~~~~~~~~~~~~~~~~~ ~~~~~~~, ~~~~~~~, ~~~ ~~~~ ~~~~ ~~~ ~~~~~~~~ ~~~~~~~~~~~ ~~~ effet tous ces ~~~~~~~~. ~~~ ~~~~~-~~~~~~~~ ~~~~~~~, ~~~ ~~~~~~~ ~~~~~~, ~~~ ~~~~~ ~~~~ ~~~~~~~ ~~~~~~~~~ ~~ ~~’~~~~~~~~ ~~~~ ~~~~~~, ~~~ ~~~~ ~~~~ ~~~~ ~~~ ~~~~~~ ~~~~~~ ~~~~ ~~~~~ ~~~~~~~~~, ~~~ s’obstine pas à ~~~~~~~~~~~ ~~’~~~~~~~~~~~ ~~~ ~~~~~~~ ~~~~~ ~~~ ~~~ ~~~~~~~ ~~~~~, ~~~~~ ~~~~ ~~~~~~~~ ~~~~ ~~~~~~~~, ~~~~ ~~~~~~~~~~~ ~~~~ ~~~ ~~~~~ ~~’~~~~ ~~~~~ ~~~~~ ~~~~~ ~~~~~ ~~~~~, ~~~ ~~~~ les comportements objectivement ~~~~~~~~~~~~ ~~~ ~~~~~~ ~~~ ~~~~~~ ~~~~~~~~ ~~~ ~~~~ ~~~ ~~~~ ~~~~~~~, ~~~~~~~, ~~~~~~~, ~~~~~, ~~~~ ~~~~~ ~~~~~~~ ~~~~~ ~~’~~~~~~~~~, ~~~ ~~~~~~~~, ~~~~ ~~~~~~~~~~~ ~~~~~~~~~~~~, ~~~~ ~~~~~-~~~, ~~~ souvent dans le ~~~~~~~~ même.\nCe ~~~’~~~ ~~ ~~ ~~~ ~~~~~~~~~~~~~~~~~ ~~~~~~~~~ ~~~ ~~~~~~~~~~~ ~~~~~ ~~~~ ~~~~~~~~~~ ~~~~~~~~~, ~~’~~~~ ~~~~ ~~~~~~~~~ ~~’~~~~~~ ~~~~ ~~~~~ ~~~~~~~ ~~~~~~~~~~ ~~~~~~~~ ~~~~~~~~~. ~~~~ ~~~~~ seulement démodés. On ne peut ~~~~ ~~~~ ~~~~~~~~ ~~~ ~~~~~~~~. ~~~~ ~~~~~~~~~, ~~~~ ~~~~~~~~, ~~~ ~~~~~ ~~~~ ~~~~~~~~~ ~~’~~~~~~~~~~ ~~~~ ~~~~~ ~~~~~~~~~~~~~~ ~~~~~~ ~~~~~~, ~~~ ~~~~ ~~~ ~~~~~ ~~~ ~~~~~~~ ~~~~~ ~~~~~~~~, dans d’autres pays, ~~~~~~~~~~~~. ~~~ ~~~~~~~~ ~~’~~~~~~ ~~~~ ~~~~~~~ ~~~~~ ~~~ ~~~~~~~~ ~~’~~~~~ ~~~~~~~~~ ~~~~~ ~~~ ~~~’~~~~ ~~~~~, ~~~~~~ ~~~’~~~ ~~ ~~~ ~~~ ~~~~~~ ~~~’~~ ~~~ ~~~~~ ~~~ ~~~~~~~ ~~~~~~ cousins (et cousines) ~~~ ~~~~~~~, ~~’~~~~~~~~~~ ~~~ ~~’~~~~~~~~~ ~~’~~~~ ~~~~~~~ ~~~’~~~ ~~~~ ~~~~~ ~~~ ~~~~~~~~~~~~~~, ~~~ ~~’~~~~~~ ~~~ ~~~~~. ~~~ ~~~~~~~ ~~~ ~~~~ ~~~~~ ~~~~~~ ~~~~~~ ~~~~~~~~~ ~~ ~~~~~ ~~~~~~~~. Ils sont peureux ~~ ~~~ ~~~~~~ ~~~~~~~~~~~~~~~. ~~~ ~~~~~~ ~~~~~~ ~~~ ~~~ ~~~~~~ ~~~~~~~~ ~~~~~~~~ ~~~~~~ ~~~~ ~~~~~ ~~~~~~~~~~~~~~~~~ ~~~~~~~~~~. ~~~ ~~~ ~~~~~ ~~~~~ ~~~’~~~~ ~~~ ~~~~~~~ ~~~ ~~~~, ~~~~ des drames sanglants ~~ ~~~~~~ ~~~ ~~~~~~ ~~~ ~~~~~, ~~~ ~~~~ ~~~ ~~~~~~ ~~~ ~~~~~~~ ~~~ ~~~~~~~~ ~~~~ ~~~~~ ~~~ ~~~~~~~~ ~~~~~~ ~~~~ ~~~~~~ : ~~~~~. ~~~~~ ~~~~~~ ~~~~~~~ ~~~~ ~~~~~ que j’y vais, ~~~~ ~~~~~~~~~~ ~~~ ~~~ ~~’~~~~ ~~~~~ ~~~~~~~, ~~~~~~~~~ ~~~ ~~~~~, ~~~~~ ~~~ ~~’~~~ ~~~~~~~~ ~~~~~~~ ~~~~~~ ~~’~~~~~~~~~~ ; ~~~~~~~ ~~~’~~~~ ~~~~~~~~~~ ~~~ ~~~~~~~~~, ~~ ~~~~~~, ~~~~ ~~~~~~~~~~ ~~~~~ nettement plus nombreux. ~~~~~ ~~~ ~~~~~~~~ ~~~~ ~~~~~~~~ ~~~~ ~~~~~ ~~~~~ ~~~~ ~~~~~~ ~~~~~~~~~~ ~~~ ~~~~~~~ ~~~~~~~~~ ~~~~~ ~~~ ~~~~~~~ ~~~ ~~~~~ ~~~~~~~~ ~~~ ~~~~~~~~~ ~~~~~ ~~ ~~~~~ ~~~~~~~, ~~~~~ quand ils ont ~~~~~~~~~~ ~~~~ ~~~ ~~~~~ ~~~~~~~~, ~~~~ ~~~~ ~~~~~~~ ~~~~~~~~ ~~~~~ ~~~~ ~~~~~ ~~~ ~~~~~~~~ ~~’~~~~~~~~~. ~~~~~~ ~~~~ ~~~~ ~~~~~ ~~~~~ ~~~~~~, ~~~~ ~~~~~~~~~~~~~ ~~~ ~~’~~ ~~~~~~~, ~~~~~ quoi la moindre ~~~~~~ ~~~ ~~~~~~~~ ~~~~~~~~~~ ~~~~ heure.\nJ’ai ~~~ ~~~ ~~~~~~~, ~~~~~ ~~~~~~-~~~~~, ~~~ ~~~~~~~~~~~ ~~~~~~~, ~~~~ ~~~~~~~ ~~ ~~~ ~~~~~~ ~~~~~ ~~~~ ~~~~~~~~ ~~~ ~~~~~~~~ ~~~’~~~ ~~~~~~~~~. ~~~~~ avons si longuement ~~~~~~, ~~~~~~~~ ~~~ ~~~~ ~~~ ~~~ ~~~ ~~~~~~~~~, ~~~~ ~~~~~~~~~~~ ~~~ ~~’~~~ ~~~~ ~~~~~~~~~~ ~~~ ~~~~~. ~~~~~~~~~~~~, ~~~ ~~~~~ ~~~~~~ ~~~~~~, ~~~~~~ ~~~ ~~~~~~~, ~~’~~~ ~~~~ ~~~~~ d’une exaltation poétique ~~~~~~~~~~~~~~~. ~~~~~~ ~~~ ~~~~~~~~~ ~~~~~~~~ ~~~~~~ dans Manières ~~~ temps, ~~’~~~~~~ ~~~~~ ~~~~ ~~~~~~~ ~~~ ~~~~~~ intitulé Vent jaune et ~~~~~~~ ~~~~ ~~’~~~~~~ ~~~~ ~~~~ ~~~~~~~ ~~~~ ~~~~~~ ~~~~~~~~~~ ~~~~ j’aie jamais écrites. ~~~~~~ ~~~~~~~ ~~~ ~~~~~~~~~~~, ~~~~~ ~~~~~~, ~~~ ~~ ~~ ~~~~~ ~~~~, ~~~~~ ~~~~ ~~~~~ ~~~, ~~~~~~ ~~~ ~~~~~~ ~~~~~ ~~~ ~~~~~~~, ~~~~~ ~~~~ ~~~~~~ ~~~~~~~~~~~, ~~~ ~~~~ fond de la ~~~~~~~~~ ~~~ ~~~~~~~, ~~~ ~~~ ~~~~~ ~~~~~~ ~~~~~ ~~~ ~~~~~, ~~~~ ~~~~ ~~~~~~-~~~~~ ~~~~~~~~~ ~~~ ~~~~~~~~ ; ~~~~~ ~~~ ~~~~~ ~~~~, ~~~ ~~~~~ ~~~~, ~~~~ ~~~~ ~~~ ~~~~~ les yeux. Mais ~~’~~~~ ~~~~~ ça. Ô ~~~~~~~~~ ~~~~~ ~~~ ~~~~~ ~~~~~~, ~~~~~ ~~~ l’âme. ~~~ ~~~~ ~~~~~ ~~~~ ~~’~~~~~~ ~~~ ~~~~~~~~~~ ~~~~~~~~ ~~~~~~~~~ ~~ ~~~~~~ ~~~~ les Nocturnes de ~~~~~~~. ~~’~~~~~~ ~~~ de ces moments ~~~~~~~~~~~~ ~~~ ~~~~~ ~~~~~~ ~~~~~~~~~~~~~~~~, ~~~~~ ~~~~~ ~~~~ ~~~~~~~~~~ ~~~~~~~, ~~~~ ~~~~~~~~~~, ~~~~ ~~~~~~~~ ~~~~~~~~, ~~~~~~~ ~~~~~~~~ ~~~’~~~ ~~~~~~~~, ~~~~~~~ ~~~~~~ ~~~’~~~ ~~~~~~~~~~. ~~~ ~~~~~~ ~~~ ~~’~~~ étais, j’ai feuilleté ~~’~~~~~~~~~~~ ~~~ ~~~ ~~~~~~~ ~~~~~~~~~~ ~~~ ~~~~~~. ~~~~~ ~~’~~ ~~~~~~~~~ ~~~~~~~~~~~~~, ~~~ ~~~~~~~~ ~~ ~~~~~~~~~, du lut de ~~~~~~~ ~~~~~ jusqu’aux sonnets ~~~~~~~~~~ ~~~~~~ / ~~~~ ~~~ ~~~~~~ Mallarmé. ~~’~~~~ ~~~~~ l’effet que pouvait ~~~~~~ ~~~~ ~~~~ ~~~~~~~, ~~~ ~~~~~ ~~~~ ~~~~~~~ ~~~~~~~~~, ~~~~~-~~~~~, ~~~~~~ ~~~~~~~ ~~~ ~~~~~ ~~~ ~~~~~~ accordé :\nMais ~~~~ ~~~~~~ ~~~ ~~~~~~~~, ~~~ ~~~~~~~~~~ ~~~~ rêve,\n~~~~ bras sont plus ~~~~~~ ~~~~ ~~~ ~~~~~ ~~~~ ~~~ lève,\n~~~~ ~~~~~ ~~~~~ clairs.\nÀ ~~~~~~~~ ~~~ ~~~~~~ ~~~ ~~~~~~~~ t’embrasse.\n~~~ ~~~~~~. ~~~ ~~~~~~~~~ ~~~ ~~~~~~~~ ~~~ terrasse\nL’aurai-je assez ~~~~~~ ~~~~~ ~~~~ rêves, le ~~~~~~~ ~~~~~~ ~~~~ ~~~~~~~ ~~~~~ Bilhère !


Emgann al linenn Tannenberg - Wikipedia\nEmgann al linenn Tannenberg\nEmgann al linenn Tannenberg e 1944\nEmgann linenn Tannenberg (alamaneg: Die Schlacht um die Tannenbergstellung; rusianeg: Битва за линию «Танненберг») pe Emgann an torgennoù glas (estoneg: Sinimägede lahing) a voe un emgann etre ar c'horfad lu alaman Narwa ha Talbenn soviedel Leningrad. Ar stourm a oa bet evit bezañ mestr eus an Narva Isthmus etre ar 25 a viz Gouhere ha an 10 a viz Eost 1944.\nUl lodenn e oa an emgann-se eus Talbenn ar Reter en Eil Brezel-bed. Pal pennañ ar Soviediz a oa aloubiñ an douaroù eus Estonia evit kaout ur bazenn diazez evit aloubiñ Finland ha Prusia ar Reter. 24 batailhon troadegiezh emouestlet eus Danmark, Prusia ar Reter, Flandrez, an Izelvroioù, Norvegia, ha Wallonia a oa eus tu ar Waffen-SS.\nSoudarded Talbenn soviedel Leningrad o tougen unan anezho gloazet.\nWar-dro an hanter eus an droadegiezh e kostez an Alamanted a oa soudarded eus al lu estoniat mennet gant dishualded o bro muoc'h evit un harp gwirion d'an naziegezh. An nerzhioù alaman a oa savet gant 22 250 soudard o devoa talet ouzh 136 830 soudard soviedat. An nerzhioù soviedat a oa dafaret gant soudarded hag armoù nevez dizehan. En holl e voe kollet ganto 170 000 den lazhet pe gloazet, gant ur 157–164 tank.\nSoudarded Estonia, gant ur Panzerschreck o c'hortoz an tankoù soviedat, Eost 1944.\nGoude an emgann e chomas sioul an talbenn-se betek miz Gwengolo 1944. D'ar 14 a viz Gwengolo e voe argadet hag un-dro an talbenn alaman a zalc'ho betek an 22. Goude-se e kilas an Alamanted. Ul lodenn eus an unvezioù estonian a gendalc'ho ar stourm evel Breudeur ar C'hoadeier. Lod a stourmo a-enep ar Soviediz betek ar bloavezhioù 1970.\nLid e kounlec'h Sinimäed e 2009, gant tud bet soudarded e Breudeur ar C'hoadeier ha lod en 20vet rann SS greunaderien (1añ estoniat).\n1944, film gant Elmo Nüganen, 2015, 100 munutenn\nAdtapet diwar « https://br.wikipedia.org/w/index.php?title=Emgann_al_linenn_Tannenberg&oldid=1806379 »\nKemmoù diwezhañ degaset d'ar bajenn-mañ d'an 20 Gwe 2018, da 16:02.


Putsch Kapp - Wikipedia\nPutsch Kapp pe putsch Kapp–Lüttwitz a voe ur putsch c'hwitet a c'hoarvezas etre an 13 hag ar 17 a viz Meurzh 1920 e Berlin, en Alamagn. Kaset e voe gant ur brigadenn en he fenn Wolfgang Kapp (1858–1922). Kapp a oa bet e-touez krouerien Strollad alaman ar vammvro e 1917, asambles gant Alfred von Tirpitz hag ar jeneral Walter von Lüttwitz. Unan eus ar pennadoù reuz niverus a voe da vare Republik Weimar e voe.\nBrigadenn Erhardt o tegouezhout e Berlin\nE 1919 e voe krouet brigadenn Ehrhardt. Ur strollad eneprepublikan e oa, hag a en dije gellet lakaat Republik Weimar en arvar. Goulenn a reas ar gevredidi ma vefe divodet ar vrigadenn, ar pezh a voe asantet gant gouarnamant ar Reich e miz Meurzh 1920.\nD'an 13 a viz Meurzh 1920 e valeas ur vrigadenn enni 6 000 den war-zu Berlin. Kapp eo a oa e penn ar vrigadenn, ha fellout a rae dezhañ ma cheñchefe ali ar gouarnamant. Nac'h a reas ar soudarded tennañ war an emsaverien (« Ne dennket soudarded ar Reichswehr war ar Reichswehr »), ha rankout a reas izili ar gouarnamant mont da repuiñ da Stuttgart.\nIzili brigadenn Ehrhardt\nManifestadeg a-enep ar putsch\nGant Kapp e voe aozet ur gouarnamamnt da c'hortoz. Met un harz-labour hollek pevar devezh-pad a voe aozet gant izili KPD, re SPD, re USPD hag ar sindikadoù. Stanket e voe an armerzh ha nac'h a reas ar Reichsbank kenderc'hel da arc'hantaouiñ ar vrigadenn.\nD'ar 17 a viz Meurzh e rankas Kapp tec'hout war-du Sveden. Distreiñ a reas da Alamagn goude-se ha harzet e voe. Mervel a reas e 1922, a-raok ma vefe aozet e brosez.\nPutsch Kapp e lec'hienn historylearningsite\nPutsch Kapp e lec'hienn Schools History\nPutsch Kapp e lec'hienn spartacus.schoolnet\nPutsch Kapp Putsch e Kiel : dielloù\nAdtapet diwar « https://br.wikipedia.org/w/index.php?title=Putsch_Kapp&oldid=1471329 »\nDernière modification le 4 Ebr 2013, à 18:34\nKemmoù diwezhañ degaset d'ar bajenn-mañ d'an 4 Ebr 2013, da 18:34.


Displeg ar vartoloded diwar-benn ar zent koz - Wikimammenn\nAd. Le Goaziou, leorier, 1925 (p. 133-138)\n◄ Bilzig war al Leo-Drêz Displeg ar vartoloded diwar-benn ar zent koz Bilzig ha Yann e benn e-unan ►\n— Met me a zonj d’in, eme unan all, penôs ive gwechall, ar zent a oa gwelloc’h en kenver an dud eget ma int breman. Gwechall-goz ar zent a rê burzudou kaer meurbed : yac’haat a rênt an dud klanv, eeuna a rênt ar re gamm pe dort, ar gwel a roent d’ar re dall, ar c’hleved d’ar re vouzar. Ha breman !…\n— N’eo ket krenv a-walc’h ! eme Herve Yann, pehini, sonj hoc’h eus, a oa bet oc’h esa delivra an Dukez. Met, e gwirione, me ’gred d’in penôs Herve Yann ne oa ket bet beteg ar chapel : spontet eo bet marvad gant eur c’hornandon pe eun teusk bennak war an hent. Met arabad eo d’ec’h lavaret ze d’ean, findaonet !…\n— Setu aman, emean, sant Kirek, patron hon farroz ! Hen eo an hini a ziazeas hon iliz kenta, chapel e leandi. Gwechall e yac’hae ar goanvennou, neketa ? N’ho poa nemet lakaat war ho koanvenn eun tamm koad brein bruzunet, diframmet diouz e skeudenn ha lavaret pemp gwech Hon tad pehini a zo en henv ha Ni ho salud, Mari, an de war-lerc’h gwenvet ar goanvenn. Ar merc’hed yaouank ive, ar re o dije c’hoant dimei…\n— Ha breman e ra al lez d’an êle a zo en iliz. Koant meurbed int an êle-ze, ha, dreist-holl, ar re a zo a-us d’an aoter vras, livet en aour, displeget gante o diouaskell evel ma vijent o nijal a-dreuz ar Baradoz. Seblantout a ra d’ei, marvad, ec’h aio gante war o diouaskell, luskellet gante, goustadik, a-dreuz an oabl, betek dor an Nenvou ! Diod-nay eo deut da vea gant an êle-ze… Oh ! ma karje sant Efflam bea bet roet d’ei eur pried, Soazig a vije bet eur vamm vat, eur wreg a urz hag a zoare. Ha breman ?… breman e troio gant he êle.\n— Gwechall ive, eme Lomm an Dibreder, an êle a deue da vale war an douar : dont a rênt evit rei sikour d’an dud en poan hag en doan. Disul diwea, an ôtrou person, er gador-zarmon, a gontas d’emp kôz Tobi. Eun êl madelezus a henchas anean e-pad e veach du-ze pell, pell. E fe, avad, pelec’h ? Ankouaet am eus pelec’h, met nan eus forz pelec’h. Ar pez a zo anat ha sklêr, eun êl a ziskennas deus an nenv evit e vleina, e hencha beteg ar gêr… Ha pegen kunv ive a oa an êlig a deuas, eus peurz an Otrou Doue, da gaout ar Werc’hez Vari, evit diskleria d’ei penôs e oa bet dibabet, e-touez an holl verc’hed yaouank all, evit bea mamm d’ar Mabig Jezuz… Hag an hini a oa bet lakaet gant Doue e toull dor ar Baradoz, evit he zifenn enep Adam hag Eva, eur c’hleze lugernus en e zorn. Paour kêz Adam, oh ! ya, setu unan all ha na oa ket lemm e spered. Koll e Varadoz evit eun tammig aval trenk, put marteze !!…\n— He ! he ! eme Jarlig koz, an aval, marteze, ne oa ket ken trenk-ze, marteze blazet mat da staon hon zad-koz.\nHa Jarlig a lipe e vuzell gant e deod.\n— M’an nije bet kollet ar Baradoz evitan e-unan c’hoaz !… Met koll anean evit e holl vugale !\nMa ! ma ! petra a lavarin-me d’ec’h, eme Laou ar Gallou.\nAn traou-ze a zo diês ral da zibuni, ha gwelloc’h eo, marvad, furoc’h, chom hep heskina en hon empenn mennoziou ken pounner.\n— Berr-welet omp war ar skianchou-ze, a lavaras Laou Vihan.\n— Berr-welet ! a c’hrozmolas Pipi an Trêz. Berr-welet ! berr-welet !…\n— Traou diês da wenta, eme Saïg, diês ral…\n— Ma ! ma ! ro tan d’emp, eme Fiakr an Teo, greomp peb a gornedad. Red eo d’emp divogedi hon spered, skuba ar boultrenn hag ar pailhorou  koueet war leur-di hon empenn eus a gemend-all a skiant hag a furnez.\nAdtapet diwar « https://br.wikisource.org/w/index.php?title=Displeg_ar_vartoloded_diwar-benn_ar_zent_koz&oldid=160304 »


2016 - Kronikenn 4/9 - Ar Skignan é klask donet da vout ker bras èl un Ejon - Emglev Bro an Oriant\n2016 - Kronikenn 4/9 - Ar Skignan é klask donet da vout ker bras èl un Ejon >\n« La Grenouille qui se veut faire aussi grosse que le bœuf » a zo brudet ivez, èl m’emañ al lod brasañ a fablennoù al levr I, ar re a veze desket er skol ar muiañ. Daou zoare anezhi a vo kinniget amañ : unan hir hag unan berr, met skrivet neoazh get ar memes den, an Aotrou Étienne Le Strat (Pluniav 1865–1954).\nE Bro-Leon e komzer a Baotr Treoure (Augustin Conq « La Fontaine Bro-Leon », 1874-1952), e Bro-Gwened e anaver kentoc’h Stevan Kerhoret. Hennezh e oa anv-pluenn an aotrou Le Strat a voe tro-ha-tro beleg e Gwennin, an Elven, Ploue ha chaloni a-enor adal 1928. Echu a raas e vuhez èl chapalan e Pluniav.\nKentañ litoriennoù embannet getañ a voe moarhat ar re a gaver e-barzh « La Revue de Bretagne de Vendée et d’Anjou », e 1897 ha 1898. Dibabet en doa ar re anavetañ « Er Grillan hag er Veillionen », « Er Vran hag el Luhern », « Er Chignan é klah donnet da vout ker bras èl un ejon » hag « Er Here hag en Eutru ». O c’havout a raer diwezhatoc’h, kempennet pe adveret e-barzh Dihunamb, Guerzenneu Breih-Izel, hag almanakoù a bep sort.\nDaou levr a oa bet embannet getañ :\n« Guerzenneu Breih-Izel », en Henbont e ti J. Mehat e 1931.\n« Livrig er Hristen », e Gwened, e ti Lafolye ha Lamarzelle.\nAr c’hentañ a grog get un dibab litoriennoù, 26 anezhe, diàr 34, a zo daet a La Fontaine hag al lod-muiañ a oa bet embannet er blezioù a-raok e-barzh Dihunamb.\nDaou dra a c’heller lâret a-zivout litoriennoù Etienne Le Strat. Fed ag e vrezhoneg, ne fehe kavet gwell. Donet a ra brav getañ ha gouiet a rae kempenn e werzennoù. Meur a wezh e vezent adlakaet àr ar stern ha dalc’hmat, e brezhoneg yac’h, e ouie gwiskiñ litoriennoù La Fontaine get dilhad mod hor bro. Techet e oa siwazh da lakaat ar gentel uheloc’h evit an istor na oa kredapl evitañ nemet un digarez da sankiñ « gwirionezioù » e penn e barrezianiz. A pa ne veze kentel ebet get La Fontaine, ne zouje ket a zarbar e hani, ur gentel a glote get soñjoù ur bern beleion ha brogarourion kar-o-yezh en amzer-se : chomit en ho stad (ha trugarekait Doue !), chomit àr ar maezoù, gouarnit ho kizioù hag ho yezh, diwallit doc’h ar chêrioù bras lec’h ma koll ar Vretoned vat o feiz hag o ene… Hed-ha-hed e kaver al litanioù-se e kazetennoù ar mare-hont. N’eus ket da vout souezhet enta.\nBrezhoneg Stevan Kerhoret a zo brezhoneg brav ha yac’h. Ken brav ha ken yac’h m’en doa kavet tud evit adkemer e litoriennoù, setu penaos e kaver en « Almanak ar Breizhad », er blez 1934 « Ar bleiz hag ar c’hi », « An den pizh hag e deñzor » hag « An dervenn hag ar gorzenn » nend int nemet labour Le Strat lakaet e brezhoneg Leon !\nLennet en doa an aotrou Le Strat oberennoù La Fontaine hag anavet a rae fablennourion arall èl Florian. E « Guerzenneu Breih-Izel » e kaver da skouer « En deu Veajour ».\nPa glasker e-barzh Dihunamb ! e weler a-walc’h e oa div oberenn a oa bet lennet get an droerion fablennoù, hani La Fontaine da gentañ, hani Florian da c’houde. Pierre Le Sausse pe Louis Le Cam c’hoazh o doa tennet danvez ag e zastumadenn fablennoù.\nÉtienne Le Strat a zo da vout lakaet en ul lec’h enorapl e-tal holl droerion La Fontaine. El lec’h kentañ e Bro-Gwened hep mar ebet. Pa gredahen e lârahen èl egile : « Eñ zo bet La Fontaine Bro-Gwened ».\nAR SKIGNAN É KLASK DONET DA VOUT KER BRAS ÈL UN EJON\n(Dihunamb ! 18, miz Kerzu1906, p.304, sinet Stevan K.)\nUn deiz ur skignanig  un ejon a welas\nÉ peuriñ ar yeotenn e-kreiz ar pradoù glas ;\nBras e oa an ejon ha dister e oa-eñ,\nDister èl un ui yar, dister èl ur skignan.\nNeoazh al loenig paour a lâr en e galon :\n« Perak ne vehen-me ker bras èl un ejon ? »\nAvi  enta ivez - piv en dehe kredet ! -\nA gaver meur a wezh e-mesk ar skignaned.\nAtav ar skignan-mañ a avi vras karget\nHag oc’hpenn kement-se en e soñj aheurtet,\nA c’hwezhas, a foeñvas e’it brasaat e gorfig\nMes kaer en doa gober, chom a rae bihanik.\n« Lârit din, » eme-eñ, d’e vreudeur skignaned,\nA save dreist an dour o fennoù da sellet,\n« Lârit din, bugale, mard on ker bras èltañ ? »\nAr re-mañ a c’hoarzhe, a rae goap anezhañ.\n"Ker bras èl un ejon ! Kollet eo ho spered...\nEtaltañ, foeñvourig, netra ne seblantet !\nHag ar skignan amoed a zalc’he da foeñviñ.\n« Hama, » eme-eñ c’hoazh, « netra ne vank mui din ? »\n« Netra ! Ne spirit ket, » a lâre e vreudeur :\n"E-tal ul loen ker bras atav eh oc’h dister.\nA-raok en ingaliñ labour a gavahet\nHa kaer ho po gober skignan e chomahet !"\nNeuze, lan a gounnar, setu-eñ c’hoazh ur wezh,\nÉ sevel, é foeñviñ, é termal hep diskuizh.\nMes, o glac’har ! Dre-fin astenniñ e groc’hen\nAr foeñvour a chomas ramblet àr an dachenn.\nEdan an istoer-mañ e splann ur wirionez\nAnavet-mat er bed, mes ankouaet ivez :\nAn neb a fall dezhañ lemel ag e wir stad\nBirviken àr an douar n’hello kavet chañs vat.\nMard oc’h ganet skignan, chomit ar pezh mah oc’h\nHa na c’houlennit ket donet da vout brasoc’h ;\nRak, allas ! Mar vennit em sevel re uhel\nDiwezhatoc’ marse c’hwi gouezho re izel.\nHag ar stumm berr bremañ, kavet din e-barzh levr Guillevic ha Le Goff « Exercices sur la Grammaire bretonne du dialecte de Vannes », embannet evit ar wezh kentañ e 1903.\nPaket mat eo, ha fealoc’h doc’h skrid-orin La Fontaine, ha berroc’h memes evitañ !\n(EGBV 1923 (1903) p.193- E. Le Strat)\nUn deiz ur skignanig a lâr en e galon :\n« Perak ne vehen-me ker bras èl an ejon ? »\nAr jalouzi ivez, piv en dehe kredet,\nA gaver, mar a wezh e-mesk ar skignaned.\nEñ a c’hwezh hag a foeñv. E vreudeur skignaned\nA save dreist an dour o fennoù da sellet.\n« Lârit din, bugale, mard on ker bras èldañ. »\nAr re-mañ a c’hoarzhe : "Ker bras èl an ejon !\nNe spirit ket, paour kaezh !" Setu-eñ c’hoazh ur wezh\nÉ sevel, é foeñviñ, é termal heb diskuizh.\nMes, o glac’har ! dre-fin astenniñ e groc’hen,\nAr foeñvour a chomas ramblet  àr an dachenn.\n skignan a gaver a-gozh (geriadur l’Armerie, 1744, da skouer,) met distaget e vez chignan an aliesañ bremañ.\n avi : « ohi » en destenn orin, get un notenn : « ohi ha jalouzi a zo ar mem tra ».\n ramblet : a zo amañ da vout komprenet èl tarzhet, (ramplañ, ramplañ, er geriadurioù).


Pajenn:Le Clerc - Ma beaj Jeruzalem, 1902.djvu/13 - Wikimammenn\nPajenn:Le Clerc - Ma beaj Jeruzalem, 1902.djvu/13\ndrus, n’int ket marellet gant ar bleuniou koant evel ma oant d’ar mare-ze. Bro Jerusalem n’eo mui hirio ar vro venniget ha pinvidik a rede enni al leas hag ar mel ; milliget eo bet gant justis Doue abalamour d’ar goad a zo kuezet varni. Mes ar fount, ar vein, an douar a zo eno c’hoas, ha warno Jesus a zo tremenet gant e dreid noas. Ar c’horn ze euz bolz an nenv, digoc’hen epad an deis, steredennet epad an noz, eo al leac’h ma save Jesus, noz deis, e zaoulagad krouet war zu e Dad a zo en nenv, du-ont dreist an oabl glas.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/13&oldid=107709 »\nKemmoù diwezhañ degaset d'ar bajenn-mañ d'an 15 Gwe 2017, da 14:38.


Pajenn:Morvan - Kenteliou hag istoriou a skuer vad evit ar Vretoned, 1889.djvu/207 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/207\nsperet, ar bed hag ar c’hig ; ar c’hig a daol ar vreinadurez e kement a lec’hiou euz an douar dre he visou hag he voal dechou, hag en em scuil evel eun anvoezen contamet, en hevelep doare ma tleomp caout aoun na glefemp adarre Doue o lavaret : Va speret ne jomo mui gant an den, pe da viana a lavarin, gant calz a dud, rak ma zint deut da veza preiz ar c’hik.\n« Da zicour ar c’hig e teu ar bed pehini ne gaf ket dezhan en defe c’hoaz he voalc’h euz a gement a velomp, nag euz a gement a ra ar re o deuz ar c’hallout da ober labour Satan, hag a his anezho da vont ato var araok. Ia, kement a zo great ne d’eo ket avoalc’h evithan. Red eo bale c’hoas larcoc’h en hent an dud difeiz. Red eo en em gemeret oc’h ar c’hredennou ar re zantela, oc’h ar relijion, oc’h ar feiz, ha kementse n’eus fors penaus, pe oc’h ober fae var an traou sacr, pe o tigeri scoliou difeiz evit contami ar iaouankis. En eur ger, en em hisa a reont da zancla dounoc’h c’hoaz er fallagriez, evel pa n’o defe ket a vrema great avoalc’h ha re !\n« Erfin lavaret a rafet e teu an drouk-speret da hisa c’hoas muioc’h ar c’hig hag ar bed. Caout a ra din guelet o tigouezout adarre en hon amzer ar pez a zigouezas, brema ez eus meur a gant vloas, gant an den santel Job. En amzer-ze, an droug-speret a iea hag a zeue digabest dre ar bed. Doue a c’houlen diganthan petra en deus great hag a beleac’h e teu. Great êm euz eur bale tro var dro d’an douar, eme Satan.\n— Ha ne c’heus ket guelet, eme Zoue, va zervicher Job, an den just, aketus d’he zever ha leun a garantez evid hon ?\n— Daoust hag evit netra, eme an drouk-speret gant he vouez a ifern, e servich Job ac’hanoc’h ?\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/207&oldid=162185 »\nKemmoù diwezhañ degaset d'ar bajenn-mañ d'an 13 Mae 2020, da 20:11.


Yann-Ber Piriou - Wikipedia\nPriz Imram (1985)\nAr mallozhioù ruz\nHistoire culturelle et littéraire de Bretagne\nKestell traezh evit kezeg ar mor\nUr feunteun anvet Anjela\nYann-Bêr Piriou a zo ur skrivagner hag ur barzh breizhat. Ganet eo bet e Lannuon d'an 30 a viz Eost 1937, brezhoneger a-berzh mamm. Bevet en deus e-pad 10 vloaz e Kaledonia-Nevez gant e dud. Studiet en deus e Nouméa, Pariz, Roazhon ha Kembre. Kelenner e Skol-Veur Roazhon 2 eo bet a-raok mont war e leve.\nSkrivet en deus meur a studi (Usage spontané et usage littéraire du breton, Les Temps Modernes, 1973) ha dreist pep tra : Défense de cracher par terre et de parler breton, un torkad barzhonegoù stourm divyezhek eus 1950 da 1970 hag un esae diwar-benn ar yezh hag al lennegezh vrezhonek. Skrivet en deus ivez esaeoù, dastumadegoù barzhoniezh (Ar mallozhioù ruz, …). Graet en deus un dezenn doktorelezh Stad war lennegezh kollet eus ar Grennamzer Uhel e Breizh-Vihan. Labouret en deus ivez war doare ar c'hoariva brezhonek hag ar varzhoniezh vrezhonek adal an deroù betek bremañ.\nAlan Stivell en deus lakaet daou varzhoneg dezhañ war e bladenn E Langonned.\nUsage spontané et usage littéraire du breton e Les Temps Modernes, 1973\nStudiadennoù e-barzh labourioù a-stroll :\nHistoire culturelle et littéraire de Bretagne, Slatkine, Pariz, 1987\nLa Bretagne, une province à l'aube de la révolution, Brest, 1989\nLes aventures de Jean Conan, Skol Vreizh, Montroulez, 1990\n1491, la Bretagne, terre d' Europe Brest, Kemper, 1992\nBreizh-Bretagne Brüder-Grimm, Museum Kassel, 1993\nToute l'Histoire de Bretagne, Skol Vreizh, Montroulez, 1993\nLa Bretagne et la littérature orale en Europe, CRBC, Brest, 1999\nDictionnaire du patrimoine breton, Apogée, Roazhon, 2000\n(br) Anjela Duval, oberenn glok Mignoned Anjela, Louergad, 2000\n(br) Ar Seiz Breur (1923-1947), Terre de Brume, Roazhon, 2000\nMonsieur le "conservateur", Apogée, Roazhon, 2001\n(br) (fr) Défense de cracher par terre et de parler breton, P.J.O. Honfleur 1971\n(br) Ar mallozhioù ruz, P.J. Oswald, Pariz, 1974\n(br) Ur feunteun anvet Anjela, Levraoueg Aodoù an Arvor, 1991\nIl était une voix... Anatole Le Braz, apogée, Roazhon, 1995\nAu-delà de la légende… Anatole Le Braz, buhezskrid, Terre de Brume, Presse Universitaire de Rennes, 1999\n(br) Kestell traezh evit kezeg ar mor (levr + pladenn fetis gant ar pianoour Didier Squiban), Skol Vreizh 2001, Priz Meur 2002 skrivagnerien Breizh, diazezadur Yves Rocher\n(br) Divaskell da nijal kuit (barzhonegoù + ur bladenn), Skol Vreizh, 2017, Priz al levr a faltazi er Prizioù 2018.\nL'Ouest en mémoire (Ina) - Yann-Bêr Piriou: Stourm ur barzh\nPorched Lennegezh vrezhonek\nAdtapet diwar « https://br.wikipedia.org/w/index.php?title=Yann-Ber_Piriou&oldid=1819742 »


Hon engouestloù - #GBB2021\nOuzhpenn ur festival hon eus c’hoant da aozañ. Lakaat an arvesterezed hag an arvesterien da vevañ ur mare en ur bed a fell deomp gwelet eo pal GBB. Ur bed lec’h ma c’hell ar re yaouank hag ar re gozh bevañ ha komz e brezhoneg eus a-bep seurt traoù evel just, hag ivez lec’h ma vez doujet ouzh mab-den, ouzh ar merc’hed hag ouzh an endro. Ur bed lec’h ma vez soñjet eo penn ar sevenadur.\nSouten ar grouidigezh\nAdlec’helañ an ekonomiezh\n“Yezh ar bobl, yezh ar vro” a zo unan eus luganioù GBB. C’hoant hon eus da ziskouezh kement-tra a ‘z eus tu ober e brezhoneg hiziv an deiz :\nKrouiñ oberennoù arzel a-vremañ a fell deomp lakaat da zizoleiñ : sonerezh, c’hoariva, sinema, poltiji…\nKaozeal diwar a-bep seurt temoù da vare taolioù-krenn aozet gant tud arbennik : ekonomiezh, lennegezh, ekologiezh, politikerezh…\nBezañ en e vleud en e gorf hag en he bleud en he c’horf : Setu perak e vez aozet un tournamant mell-droad, abadennoù yoga, kentrivadegoù paledoù\nC’hoari ! Gant c’hoarioù koat, war ur c’hastell c’hwezh, gant echedoù, en un escape game…\nLabourat. 90% eus ar youlidi a gomz brezhoneg pe emañ o teskiñ (ya ‘vat ! Labour a-youl vat ‘zo labour atav. Ha kalz labour ‘zo me lar deoc’h). Lod vrasañ ar re a-vicher a labour ganeomp evit aozañ ar gouel a labour e brezhoneg war ar pemdez.\nBrezhoneg, yezh ofisiel e Breizh a fell deomp. Un doare eo GBB da lakaat ar pal-se da wir e-pad un dibenn sizhun !\nRe alies e vez gwalgaset ar merc’hed er gevredigezh hiziv an deiz c’hoazh. Feulster a c’houzañvont, nebeutoc’h e vezont paeet eget ar baotred pa reont ar memes labour, a-gostez e vezont laosket e postoù galloud ar gevredigezh (embregerezhioù, politikerezh, kevredigezhioù…), kalz nebeutoc’h a arzourezed a vez pedet war al leurennoù…\nPlas ar merc’hed er bed sevenadurel\nDiwar ur studi savet gant an aozadur ken brudet er bed sevenadurel hag anvet SACD¹ da vare ar bloavezh 2016 ne seblante ket niverus a-walc’h ar maouezed er bed-se. Hervez ar sifroù degaset gant ar studi-se ne oa ket tizhet ar barelezh er postoù a renerezh e bed ar programmiñ, e bed ar c’homisionoù, er c’hoariva. Fall-tre e oa ivez ar sifroù diwar-benn ar seveniñ filmoù. N’eus nemet bed ar c’hleweled a ginnige peadra da frealziñ hor c’halonoù da geñver an dachenn-se. Ma chomomp hepken troet ouzh ar fed broadel-mañ ‘barzh bro Frañs n’hon eus ket da vezañ fier-ruz, ouzhpenn-se evit ur republik a vez boaziet da reiñ kentelioù. Dre chañs ‘ba Breizh omp boaziet bremañ o welet maouezed kemer perzh er vuhez sevenadurel : Añjela Duval, Filomena Cadoret, ar C’hoarezed Goadec o doa pouezet er gevredigezh ur mare zo. Bremañ e c’hallomp kontañ war arzourezed-barzhezed evel Rozenn Talec he doa savet tro-dro dezhi he strollad sonerezh Talec ha Noguet Quartet, Annie Ebrel, Marthe Vassalot ha Nolwenn Buhe a zo paouez sevel ur raktres arzel Klew hor bo plijadur da zizoloiñ e-pad Gouel Broadel ar Brezhoneg 2021. Gant an heuliadenn Zero Lastez sevenet gant Perynn Bleunven ha Justine Morvan e teu ur fulenn ouzhpenn. Gwelet seurt raktresoù a lak maouezed a gas raktresoù da benn n’hall nemet reiñ kalon d’ar re all…\nUr bodad nevez savet evit GBB2021 : bodad kevatalded merc’hed/paotred !\nSetu ar bodad nevez ha fresk a zo bet krouet evit prederiañ diwar-benn plas ar merc’hed er gouel ha lakaat traoù e plas evit diwall ouzh ar feulsterioù jener, evit ma vo plijus GBB evit an holl ! Sikouret omp bet gant ar gevredigezh Difenn, mersi bras dezho !\nLiesseurt eo palioù ar bodad-se :\nembann splann talvoudoù ar gevredigezh hag ar festival e-keñver ar gevatalded merc’hed/paotred hag ar fed ne vo ket asantet emzalc’hioù dizereat\ndibab palioù da dizhout e-keñver an niver a verc’hed e pep rummad (arzourien⋅ezed, tud a-youl vat, tud e penn ar skipailhoù, hag all hag all) evit bezañ sur ez aio war-raok a vloaz da vloaz\nlakaat traoù e plas evit diwall ouzh ar feulster a-enep ar merc’hed war ar gouel : ne vo asantet emzalc’h dizereat ebet ! (“Ket = Ket, Ket + Ket = Ket, Ket + Ket + Ket =… KET c’hoazh !”)\nLennit ar garta doujañs\n“Ar gouel ‘zo mat, an doujañs ‘zo tad”\nUnan eus perzhioù ar vevlieseurted eo al lieseurted yezhel. Doujañ ouzh hon endro, chom hep saotrañ, beveziñ lec’hel a fell deomp ober da vare GBB eta. Daoust ma goust keroc’h an hent-se a-wechoù c’hoazh, hon eus dibabet :\nPourveziñ ar fest gant energiezh nevezadus, kevelourel hag eus ar vro. Gant Enercoop Breizh e vez prenet an tredan.\nKinnig boued bio evit an darn vrasañ hag eus ar vro;\nDigreskiñ hol lastez ha diveskañ anezho. Abaoe 2015 dija ne ginnigomp ket mui gobeledoù plastek da lakaat er boubellenn met gobeledoù plastek kalet hag a zo tu adimplij meur a wech. E 2019 hon eus kinniget deoc’h nemet loa fourchetez ha kontilli tir evit chom hep implijout reoù plastek hag an holl asiedennoù oa e faieñs pe e kartoñs. Chom a ra labour deomp evit bezañ ur festival “lastez ebet” met gant ho skoazell e c’hellomp mont pelloc’h.\nBroudañ ar c’henweturiñ. Gouzout a reomp n’eo ket aes mont da Langoned gant ar c’harr-boutin. Gant an arload bev.bzh ez eus tu kavout tud prest da ranañ o oto evit mont d’ar fest.\nWar unvanekaat ez a ar Bed, ar sevenadur hag ar sonerezh. Amañ e Breizh ez eus arzourien·ezed koulskoude o krouiñ e brezhoneg sonerezh dibar hag a-vremañ. Dre an Taol-Lañs e fell deomp reiñ tro dezho da bignat war al leurenn ha da seniñ dirak muioc’h-mui a dud. Siwazh eo re verr ar festival evit pediñ kement arzour.ez a blijfe deomp. Ur programm kempouez a glaskomp sevel daoust da se evit plijadur an holl : sonerezh sonet ha kanet, gant binviji pe elektro, da selaou ha da zañsal !\nBep tro e pedomp ivez ur strollad eus an estrenvro. Un doare da zizoleiñ livioù nevez ha da greñvaat an darempredoù evit ar pobloù minorel e Europa: Okitania, Bro-Gembre, Katalogna…\nHeuliañ a reomp evezhiadennoù fur Levr gwenn ar skignañ arvest bev evit kinnig d’an arzourien.ezed ar gwellañ aozioù labour posupl. Soñjal a reomp eo an Arz, ne vern peseurt stumm, a zo penn evit Mab-den hag evit bevañ asambles er gevredigezh. Dellid a ra ar re a zegas, a grou, a skign anezhañ bevañ war oc’h obererezh !\nLabour vat a vez graet gant tud ar vro ! Perak mont da glask produioù pelloc’h? Artizaned.ezed ha koñversanted.ezed ar vro a zibabomp evit pourveziñ ar fest :\nBier eus D’istribilh e Plouider ha Coreff e Karaez\nKafe L’hermine gourmande Gourin\nBoued Biocoop An Oriant, Baraer Gourin ha Langoned, bleud an ispisiri “De la cave au jardin” eus Langoned, Tineller Cosperec e Langoned\nGraferezh gant Mascara Design en Oriant\nMoulañ skritelloù ha programmoù gant Impri’Plast e Gourin\nTicheurtoù ha chupennoù gant Stered e Roazhon\nFeurm sono gant Galloud eus Mur…\nUn arouez pouezus : Bank Broadel ar Brezhoneg hag al lurioù\nIstorel eo : war Gouel Broadel ar Brezhoneg e vez peaet gant lurioù Bank Broadel ar Brezhoneg !\nAl lurioù kentañ oa bet embannet e 1993 evit Gouel Broadel ar Brezhoneg e Speied. Siwazh n’eus ket mui eus ar bilhedoù-se etreget e teñzor an dastumerien ha dastumerezed. Implijout a reomp bilhiji embannet er bloavezhioù 2010 a zo bet treuzkaset deomp gant aozerien.ezed Gouel Broadel ar Brezhoneg Kawan hag ar re embannet gant Mignonedar Brezhoneg e 2017.\nArouez hor c’hoant adlec’helañ an ekonomiezh an hini eo.


An aviel hervez Sant Lukaz - Pennad 22 - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Traduction Danielou - An aviel hervez Sant Lukaz – Pennad 22\n1 Tost edo gouel ar bara dihoell, anvet Pask. 2 Bez’ edo ar veleien veur hag ar skriverien o klask penaoz lakaad Jezuz d’ar maro, med aon o-doa rag ar bobl. 3 Antreal a ra Satan e Judaz, lesanvet Iskariotad, hag a zo unan euz an daouzeg. 4 Hemañ a ya da gomz gand ar veleien veur hag ar gargidi vraz, evid gweled penaoz gwerza Jezuz dezo. 5 Laouen-braz int ha prometi a reont roi arhant dezañ. 6 Asanti a ra-eñ ha klask an tu d’e werza dezo, en diavêz euz ar boblad-tud.\nRagaoza a reont gouel Pask\n7 Deuet eo devez ar bara dihoell ma vez red kinnig sakrifis Pask. 8 Kas a ra Jezuz Pèr ha Yann, en eur lavared dezo : « It d’aoza deom pred Pask, evid ma tebrim anezañ ». 9 Respont a reont : « Peleh e fell dit e vefe aozet ganeom ? » 10 Hag eñ da lavared dezo : « Setu : pa viot oh antreal e kêr, e teuio davedoh eun den o tougen eur podad dour. It d’e heul d’an ti ma yelo ennañ. 11 Ha c’hwi a lavaro da vestr an ti : « An Aotrou a lavar dit : “Peleh ema ar zal ma hellin debri pred Pask enni, gand ma diskibien ?” 12 Diskouez a raio deoh eur zal war-laez, braz ha meublet : aozit pep tra eno ». 13 Mond a reont ha kavoud an traou evel m’e-neus lavaret ; hag e aozont pred Pask.\n14 Pa ’z eo deut an eur, ez a Jezuz da astenn ouz taol, hag e ebestel gantañ. 15 Lavared a ra dezo : « C’hoant braz am-eus bet da zebri ar pred Pask-mañ ganeoh, a-raog din gouzañv. 16 Rag lavared a ran deoh : biken ken n’henn debrin, beteg ma vo sevenet hemañ da vad e rouantelez Doue. 17 Degemer a ra eur haliriad, trugarekaad ha lavared : « Kemerit euz hemañ hag henn lodennit etrezoh. 18 Rag lavared a ran deoh : adaleg bremañ n’evin ket mui euz frouez ar winienn, ken na vo deut rouantelez Doue ».\nKement-mañ eo ma horv\n19 Kemer a ra eur varaenn, lavared trugarez, he ranna hag he roi dezo, en eur lavared : « Kement-mañ eo ma horv, roet evidoh : grit kement-se gand ar zoñj ahanom » 20 Hag evel-se c’hoaz, goude koan, gand ar haliriad, en eur lavared : « Ar haliriad-mañ eo an emgleo nevez em gwad, skuillet evidoh »\nAn hini a werz ahanon\n21 « Koulskoude, ema dorn an hini a werz ahanon, ganin war an daol. 22 Rag mond a ra mab an den evel m’eo bet divizet. Med gwaz-a-ze d’an den-ze m’eo gwerzet gantañ ». 23 Krogi a reont da zivizoud etrezo : piou eta en o zouez a vefe an hini o vond d’ober an dra-ze ?\nAn hini brasa\n24 Dond a ra ive eun tabut en o zouez : pehini anezo a zeblant beza an hini brasa ? 25 Jezuz a lavar dezo : « Rouaned ar broadou a hoari o aotrou warno, hag ar re m’ema ar galloud ganto a houlenn beza anvet “Madoberourien”. 26 Ganeoh-c’hwi ne vo ket an traou evel-se, med ra vo an hini brasa en ho touez evel an hini yaouanka, hag ar mestr evel an hini o servicha. 27 Rag, piou eo an hini brasa ? An hini a zo ouz taol pe an hini a zervich ? Daoust ha n’eo ket an hini ouz taol ? Ha me a zo en ho touez evel an hini a zervich.\n28 C’hwi eo ar re hag a zo chomet ganin e-kreiz ma zrubuillou, daoust da bep tra. 29 Ha sevel a ran-me eur rouantelez evidoh, evel m’e-neus ma Zad savet eur rouantelez evidon, 30 evid ma tebrot hag evot diouz ma zaol, em rouantelez, ha m’ho-po troniou da azeza warno ha da varn an daouzeg meuriad euz Izrael. »\n31 « Simon, Simon ! Setu m’e-neus Satan ho koulennet evid beza kroueriet, e-giz ar gwiniz. 32 Med pedet em-eus evidout, evid na vo ket kollet da feiz ; ha te, eur wech deut en-dro, kennerz da vreudeur ». 33 Lavared a ra hemañ dezañ : « Aotrou, prest on da vond ganit d’ar prizon ha d’ar maro. » 34 Ha Jezuz da respont : « Lavared a ran dit, Pèr : ne gano ket eur hillog hirio, ken n’az-po nahet, teir gwech, eh anavezez ahanon. »\nEur an emgann\n35 Hag e lavar Jezuz dezo : « Pa ’m-eus ho kaset, heb yalh, na bisah, na botou, petra a vanke deoh ? » – « Netra » emezo. 36 Lavared a ra dezo : « Med bremañ, an neb e-neus eur yalh, ra he hemero, ha memez tra evid ar bisah. Hag an neb n’e-neus ket a gleze, ra werzo e vantell evid prena unan. 37 Rag lavared a ran deoh, red eo e vefe sevenet ennon ar pez a zo bet skrivet : “Lakeet eo bet e-touez an dud dilezenn”. Ha gwir eo ema tost an traou bet lavaret diwar ma fenn ». 38 Hag int da lavared : « Aotrou, setu amañ daou gleze ». Respont a ra : « Tra-walh eo ! »\nAn dremenvan war Menez-an-Olivez\n39 Mond a ra Jezuz er-mêz hag e kerz, evel kustum, beteg Menez-an-Olivez. E ziskibien a ya d’e heul ive. 40 Eur wech degouezet eno, e lavar-eñ dezo : « Pedit evid na gouezot ket en tentadur ». 41 Ha pellaad a ra diouto, a-hed war-dro bann eur mên, 42daoulina ha pedi en eur lavared : « Tad, mar plij ganit, kas ar haliriad-mañ pell diouzin. Koulskoude, ra vo greet n’eo ket ma bolontez med da hini-te ». 43 Eun êl euz an neñv en em ziskouez dirazañ d’e gennerza. 44 Ha kouezet en e dremenvan, e ped startoh c’hoaz. Dond a ra e hwezenn da veza evel beradou gwad o koueza war an douar. 45 Eur wech savet diwar e bedenn, e teu beteg e ziskibien hag o hav kousket, diwar ar glahar. 46 Lavared a ra dezo : « Petra ! Kousket oh ? War-zao ! Pedit evid na gouezot ket en tentadur. »\n47 Bez’ ema c’hoaz o komz pa zegouez eur strollad tud. En o fenn e kerz Judaz, unan euz an daouzeg. Tostaad a ra ouz Jezuz da bokad dezañ. 48 Ha Jezuz da lavared dezañ : « Judaz, dre eur pok e werzez mab an den ? »\n49 Gweled a ra ar re en-dro dezañ ar pez a zo o vond da hoarvezoud hag e lavarent : « Aotrou, ha ma skofem a daoliou-kleze ? » Unan anezo a sko gand mevel ar beleg meur hag a lam kuit e skouarn dehou digantañ. 51 Med komz a ra Jezuz, o lavared : « Lezit, tra-walh evel-se. » Touch a ra ouz beg ar skouarn ha pareet eo. 52 Hag eñ da lavared d’an dud deut en arbenn dezañ : 43 « Deut oh er-mêz, gand klezeier ha bizier, evel evid eun torfetour. 53 Bemdez edon ganeoh en templ ha n’ho-peus ket lakeet ho taouarn warnon. Med deut eo hoh eur ha galloud an deñvalijenn. »\nE ti ar beleg meur\n54 Lakaad a reont o daouarn warnañ, e gas ganto hag e lakaad da vond da di ar beleg meur. Pèr a zeue war-lerh, eun tammig pelloh. 55 Eun tan a zo bet greet ganto hag azezet emaint asamblez. Azeza a ra Pèr en o zouez.\n56 Gwelet eo gand eur vatez, p’emañ azezet e-kichenn an tan. Selled a ra-hi outañ ha lavared : « Bez’ edo hemañ gantañ ive. » 57 Naha ra-eñ, en eur lavared : « Maouez, n’e anavezan ket. » 58 Eun tammig goude, eo gwelet gand unan all hag a lavar : « Te ive, a zo en o zouez. « Ha Pèr da lavared : « Paotr, n’emaon ket. » 59 Eun eur diwezatoh marteze, unan all c’hoaz da boueza ha da lavared : « Gwir eo, bez’ edo hemañ gantañ ive. Galilead eo, forz penaoz. » 60 Ha Pèr da respont : « Paotr, n’ouzon ket petra a lavarez. » Hag a-daol-trumm, e-pad m’ema c’hoaz o komz, e kan eur hillog. 61 O troi war-zu Pèr, e par an Aotrou e zellou warnañ. Ha dond a ra soñj da Bèr euz komzou an Aotrou ha penaoz e-noa lavaret dezañ : « A-raog ma kano eur hillog hirio, az-po ma nahet, teir gwech. » 62 Mond a ra er-mêz ha skuilla daelou c’hwero.\nGra da brofet\n63 Dismegañset eo Jezuz gand an dud ouz e ziwall, ha skoi a reont gantañ. 64 Mouchet eo ganto hag e houlennont digantañ : « Gra da brofet, emezo. Piou e-neus skoet ganit ? » 65 Hag e lavaront kalz gwallgomzou a-eneb dezañ.\nHa bez’ out mab Doue ?\n66 Pa ’z eo deut goulou-deiz, en em vod kuzul pennou braz ar bobl, beleien veur ha skriverien. Degas a reont Jezuz dirag o zanhedrin, 67 hag e lavaront dezañ : « Mar dout-te ar mesi, henn lavar deom ! » Respont a ra dezo : « Ma lavaran deoh, ne gredot ket, 68 ha ma ran goulennou ouzoh, ne respontot ket. 69 Med adaleg bremañ, e vo azezet mab an den en tu dehou da Zoue oll-halloudeg. » Hag e lavaront oll : « Te eta a zo mab Doue ? » Respont a ra dezo : « C’hwi eo hag henn lavar : bez’ on ». 71 Hag e lavaront : « Peseurt ezomm on-eus c’hoaz da gaoud eun testeni ? Rag klevet on-eus, ni on-unan, diwar e vuzellou. »\nPennad 21 Pennad 23


[Foto] Implijidi pe izili Skol an Emsav. / [Disanv] (Luc'hskeudennet gant). - - KDSK_SAE_Lodad02A0111_P.jpg\n[Foto] Implijidi pe izili Skol an Emsav. / [Disanv] (Luc'hskeudennet gant). - - KDSK_SAE_Lodad02A0110_P.jpg\n[Foto] Implijidi pe izili Skol an Emsav. / [Disanv] (Luc'hskeudennet gant). - - KDSK_SAE_Lodad02A0109_P.jpg\n[Foto] Implijidi pe izili Skol an Emsav. / [Disanv] (Luc'hskeudennet gant). - - KDSK_SAE_Lodad02A0108_P.jpg\n[Foto] Prizioù levr «Produet e Breizh», e Begerel, d'ar 4 a viz Kerzu 2003. Resevet o deus ur priz : Antoine Lucas evit «La céramique artistique de Quimper», embannet gant Palantines ha Claude Gaudillat evit e levr dave «Anciennes cartes marines de la Bretagne 1580-1800», embannet gant Coop Breizh. En bezañs Jakez Bernard, besprezidant «Produet e Breizh» ha Jean-Pierre Vincent, melestrour Coop Breizh. / [Disanv] (Luc'hskeudennet gant). - - KDSK_SAE_Lodad02A0232_P.jpg


Région_Bretagne - E miz Meurzh emañ mizvezh ar brezhoneg... ha mizvezh ar gallaoueg !\nLañset e oa bet « Mizvezh ar brezhoneg » gant ar Rannvro e 2017 evit lakaat an holl dud d’anaout pinvidigezh ar brezhoneg. E miz Meurzh 2019 e vo kinniget ouzhpenn 220 abadenn e pep lec’h e Breizh. Bez’ e vo abadennoù giz nevez en-dro d’ar brezhoneg aozet gant an Emglevioù-bro ha labelaet « Mizvezh ar brezhoneg », war seizh tem :\nSkignañ gouiziegezhioù e brezhoneg ha war ar brezhoneg : diskouezadegoù, kendivizoù, sport, baleadennoù en natur, prezegennoù, kwizoù…\nKelenn hag oberoù evit ar vugaligoù : dorioù digor, atalieroù, stummañ da ziwall ar vugale, c’hoarioù…\nStummañ micherel ha kentelioù evit an dud vras : reiñ un tañva, stummadurioù war ar brezhoneg, forom ar micherioù…\nEmbann : strolladoù lenn, emgavioù, prezegennoù\nC’hoariva ha sonerezh a vremañ : margodennoù, abadennoù c’hoariva, kontadennoù, sonadegoù...\nOberennoù kleweled, produiñ ha skignañ : seveniñ « filmoù-chakod », teulfilmoù, filmoù faltazi, filmoù bevaat…\nOstilhoù niverel : meziantoù frank e brezhoneg…\nAn Emglevioù-bro, kevelerien Mizvezh ar brezhoneg\nAozet pe kenurzhiet e vez « Mizvezh ar brezhoneg » gant an Emglevioù-bro a fell dezho en ober en o c’hornad. Gallet o deus holl kinnig d’ar Rannvro ur roll eus an abadennoù aozet ganto hag ober gant ar skor-gwelet kinniget gant ar Rannvro evit brudañ o abadennoù.\nEr bloaz-mañ ez eus 17 Emglev-bro o kemer perzh e Mizvezh ar brezhoneg : Ti Douar Alre (An Alre), Sked (Brest), Raok (Karaez), Ti ar Vro Treger-Goueloù (Kawan) , Tud Bro Konk (Konk-Kerne), Emglev Bro Douarnenez (Douarnenez), Ti ar Vro Gwengamp (Gwengamp), Ti ar Vro Landerne-Daoulaz (Landerne-Daoulaz), Ti ar Vro Leon (Lesneven), Emglev Bro an Oriant (An Oriant), KLT (Montroulez), Yezhoù ha Sevenadur (Naoned), Ti ar Vro Kemper (Kemper), Ti ar Vro Bro Kemperle (Kemperle), Skeudenn Bro Roazhon (Roazhon), Telenn (Sant-Brieg) hag Emglev Bro Gwened (Gwened).\nBezañ kelaouet war an abadennoù gant Twitter !\nMizvezh ar brezhoneg : #MoisduBreton ha #MizBzhg\n>> Gwelet roll ha kartenn an holl abadennoù\nAn abadennoù evit mizvezh ar brezhoneg\nMaiz du galo – Mizvezh ar gallaoueg\nBep bloaz, e-pad ur miz, e vez sikouret gant Rannvro Breizh brudañ ar pezh a sell ouzh deskiñ ha komz gallaoueg, ha lakaat anezhañ war wel en holl lodennoù eus ar vuhez pemdez. Abadennoù skingomz, arz er straedoù, c’hoarioù achap, c’hoariva, lennadennoù, reiñ un tañva eus ar yezh, setu ma krog tud ar gallaoueg e-barzh ha lakaat a reont o ijin e servij ar gallaoueg e-pad miz Meurzh.\n5 Emglev-bro ha Kevredigezh evit Mizvezh ar gallaoueg\nAn Emglevioù-bro hag ar c’hevredigezhioù a fell dezho en ober a ra war-dro ivez « Mizvezh ar gallaoueg - Maiz du galo » en o c’hornad. Gallet o deus holl kinnig d’ar Rannvro ur roll eus an abadennoù aozet ganto hag ober gant ar skor-gwelet kinniget gant ar Rannvro evit brudañ o abadennoù.\nEr bloaz-mañ ez eus 5 a gevredigezhioù hag a Emglevioù-bro o kemer perzh e Mizvezh ar gallaoueg : Bertègn Galèzz (Bro Roazhon), Telenn Ti ar vro/L’Ôtè (Bro Sant-Brieg), La Granjagoul (Bro Felger), Plum’FM (Bro Ploermael) ha CAC Sud 22 (Bro Loudieg).\nBezañ kelaouet war an abadennoù gantTwitter !\nMizvezh ar gallaoueg : #MoisDuGallo ha #MaizGalo\nMareoù pennañ mizvezh ar gallaoueg\nAr gevredigezh La Granjagoul (Bro Felger)\n7 a viz Meurzh – Roazhon, Radio Rennes/Evasion, enrollañ un abadenn war an hentenn « 15 minutes de galo châqe jou » gant Christophe Brillet, kelenner\n16 a viz Meurzh – Parzieg, La Granjagoul, « Caoserie galo » evit skolidi Diplom Studioù Keltiek Roazhon 2, koulz ar re gozh hag ar re nevez. Kinnig a ra ar gevredigezh Kendeskiñ, a vod ar studierien-se, mont d’ober un droiad evit ober anaoudegezh gant ar gallaoueg.\n22 a viz Meurzh – Parzieg, La Granjagoul, Prezegenn gant Maurice Langlois da-geñver e DVD nevez-deuet er-maez war istor ha glad ar c’hornad e gallaoueg\nLe galo pour la garçaille/ar gallaoueg evit ar vugale – atalieroù d’ar vugale d’ober anaoudegezh gant ar gallaoueg :\n15 ha 22 a viz Meurzh, Goneg, mediaoueg\n22 a viz Meurzh, Magoerioù-ar-C’houenon, mediaoueg\n29 a viz Meurzh, Sant-Albin-an-Hiliber, mediaoueg\n29 a viz Meurzh, Beuzid-ar-C’hoadoù, mediaoueg\n29 a viz Meurzh – Sant-Albin-an-Hiliber, Mediaoueg, abadenn kontadennoù gant Daniel Robert, a sino e levr nevez-deuet er-maez “I tet en fai de temp”\n6 a viz Ebrel – Parzieg, Ti-kêr, sinadur ar garta “Du galo, dam yan, dam vèr” ha lakaat panelloù nevez e gallaoueg, en antre ar bourk.\nHed-ha-hed miz Meurzh\nAbadennoù gant ar radioioù a gemer perzh e Mizvezh ar gallaoueg (Radio Soleil 35, France Bleu Armorique, Plum’FM)\nPennadoù e gallaoueg e-barzh La Chronique Républicaine\nAr gevredigezh CAC-Sud 22 (Bro Loudieg)\n6 a viz Meurzh – Loudieg, Aquarev’, digoradur gwenodenn ar gallaoueg. E penn kentañ ar miz e vo digoret, gant sikour ti-kêr Loudieg, ur wenodenn e gallaoueg. Digor e vo d’an dud betek an hañv (kinniget e vo gweladenniñ ar wenodenn e gallaoueg, bez’ e vo ivez c’hoarioù evit ar re yaouank, dezho da zeskiñ gerioù).\n10 a viz Meurzh - Perenezeg, c’hoariva gallaouek gant daou strollad, “les Picots s’épiqhièllent” ha “les Préchous”, 2e30\nLennadenn diouzh ar mod Kamishibai eus fablennoù Jean de La Fontaine e gallaoueg, gant ar gonterez Armelle Collet :\n7 a viz Meurzh, Kez, skolioù kentañ derez\n13 a viz Meurzh, Lanreunan, Mediaoueg\n20 a viz Meurzh, Plezeved, Levraoueg\n16 a viz Meurzh – Sant-Karadeg, C’hoari achap, kavout traoù kuzhet war al lec’h hag ober un heuliad pe ur steudad fiñvadennoù resis (kinniget e vo meur a abadenn un eur dezho da strolladoù etre 4 ha 6 den enno).\n« Les caoseries » :\n23 a viz Meurzh, Kez, en ostaleri « Mieux Vaut Boire Ici Qu’en Face », 4e30\n26 a viz Meurzh, Perenezeg, Café des Sports, 4e30\n29 a viz Meurzh, Plougonwaz, AHDOD, 3e\n24 a viz Meurzh – Sant-Herve, kontadennoù gallaouek gant Thibault Vadet, konter yaouank anezhañ, Priz du galo 2017, ha Maurice Le Dourneuf\n30 a viz Meurzh s - Tremorae, diskoachañ plakennoù warno anvioù gallaouek salioù ar gumun\n31 a viz Meurzh - Lanreunan, 24 eurvezh ar gallaoueg. 24 eurvezh-pad e vo skignet sonerezh a vremañ hag abadennoù e gallaoueg gant Billig radio.\nRoet e vo plas d’an Arzoù straed er skol Sant-Loeiz-Moñforzh e Kez, lec’h ma vo staliet teir fanell c’hallaouek dindan ar bratell.\nHed-ha-hed ar miz e vo lakaet troioù-lavar gallaouek war wel war ar panelloù niverel e Merdrigneg hag e Plezeved.\nAr gevredigezh Bertègn Galèzz (Bro Roazhon)\n3 a viz Meurzh - Presperieg, ostaleri “chez Paulette”, digor-kalon kontet ha kanet, adalek 12e\n8 a viz Meurzh - Gwizien, ostaleri “l’accueil breton”, beilhadeg kanet ha kontet, 8e30\n10 a viz Meurzh - Sant-Merve, Baleadenn kontet en natur, loc’hañ da 2e30 ha da 4e\n15 a viz Meurzh - Roazhon, Ti-karter Keryann, emgav evit ober anaoudegezh gant ar gallaoueg, etre 12e ha 2e\n16 a viz Meurzh - Bovel, ostaleri “Chez Nanou”, 12 eurvezh ar c’han,\n19 a viz Meurzh - Goven, Ti ar retredidi Les Jardins du Pennay, Abadenn kanet ha kontet\n22 a viz Meurzh - Beloen, Mediaoueg, ober anaoudegezh gant ar gallaoueg, evit skolidi ar c’hlasoù CM1 ha CM2, gant Jessica Haumont eus ar gevredigezh Chubri\n22 a viz Meurzh – Roazhon, Ti-karter Keryann, abadenn kontadennoù en ostaleri gant Jacky Derennes\n22 a viz Meurzh - Seizh, ostaleri “la Table de l’Amante verte”, beilhadeg kanet ha kontet, adalek 8e\n24 a viz Meurzh - Traoñ Anast, Sinema L’Aurore, Bannadenn-kendiviz “ Lettre à un gallésant”, 3e\n28 a viz Meurzh - Gwern-Porc’hoed, Sinema Quai 56, Bannadenn-kendiviz “Voyage en Gallésie”\nAr gevredigezh Plum’FM (Bro Ploermael)\n5 a viz Meurzh – Serent, abadenn war-eeun ha dirak arvesterien, gant luskerezed ha luskerien an abadenn Galo Nouviao\n6 a viz Meurzh – Serent, Kontadenn CORPS-SANS-AME c’hoariet en AHDOD Les deux roches e Serent gant ar gompagnunezh Cariqhelle ; un abadenn c’hallaouek evit an holl\n12 a viz Meurzh - Serent, AHDODLes Deux roches ha Skol sonerezh Roazhon, atalier dastum ar glad dre gomz (yezh, kanaouennoù) gant an annezidi, gant ar studierien war ar c’han hengounel eus Skol sonerezh Roazhon. Savet e vo kronikoù hag a vo skignet gant Plum’FM diwar ar pezh a vo bet enrollet en atalier-mañ.\nEus an 18 d’an 31 a viz Meurzh – Skritelloù gallaouek kinniget d’ar stalioù-kenwerzh ha d’an ensavadurioù publik e kumun Serent, skignañ an abadenn Taran e-pad ar marc’had d’ar Merc’her vintin.\nTi ar vro - ôtè saint Berieu (Bro Sant-Brieg)\n2 a viz Meurzh – Sant-Brieg - Ti ar Vro, l’Ôté – Digoradur an diskouezadeg luc’hskeudennoù « Passeurs de mots, passeurs de vie – Transmettre les langues de Bretagne ». a vez o treuzkas ar glad-se war wel : kelennerien, skolidi, kanerien, konterien, skrivagnerien, luskerien, kerent…\n2 a viz Meurzh – Sant-Brieg, Ti ar Vro, l’Ôté - Kan ar Bobl\n14 a viz Meurzh – Sant-Brieg, Ti Louis Guilloux – lennadenn divyezhek gallaoueg-galleg – “Histoire de Brigands” – un danevell gant Louis Guilloux\n16 a viz Meurzh - Sant-Brieg - Ti ar Vro, l’Ôté - prezegenn-kaozeadenn teiryezhek - Daniel Giraudon - “l’ome e la béte - An dud hag al loened : pa gomze al loened”\n17 a viz Meurzh – Sant-Brieg, sal Lanvealgon – Baleadenn kanet e gallaoueg\n17 a viz Meurzh - Sant-Brieg - Ti ar Vro, l’Ôté, Sketchoù ha c’hoariva e gallaoueg gant Qerouézée ha Sterenn ar Goued\n23 a viz Meurzh – Sant-Brieg - Ti ar Vro, l’Ôté, estaije ren q’a caozë galo ! gant ar gevredigezh Qerouézée, atalier evit ober gant ar gallaoueg dre ar c’hoari en ur mod pleustrek.\nDiorren yezhoù Breizh\nAnavezet eo bet ar brezhoneg hag ar gallaoueg gant ar C’huzul-rannvro, en un doare ofisiel, evel yezhoù Breizh istorel e-kichen ar galleg. Da-heul an anaoudegezh-se en deus savet ur steuñv youlek evit saveteiñ, lakaat treuzkas ha diorren anezho. Ar pal eo degas nerzh dezho en-dro ha broudañ an dud d’implijout anezho e kement degouzh a vez.\nPublié le Thursday, February 28, 2019


George Clooney e 2016.\n6 a viz Mae 1961, Lexington, Kentucky, Stadoù-Unanet Amerika\nGeorge Timothy Clooney, ganet d'ar 6 a viz Mae 1961, zo un aktour, sevener filmoù, den a aferioù stadunanat. Enoret eo bet gant tri Golden Globe Awards evit e labour evel aktour ha daou Academy Awards, unan evit e roll er film Syriana (2006) hag unan all evel kenbroduer Argo (2012).\nClooney en devoa kroget da vezañ aktour er skinwel e 1978, goude-se e voe brudet evit e roll evel Dr. Doug Ross er stirad skinwel hirbad ospital ER etre 1994 ha 1999. Enoret e voe gant e anv lakaet war ar renk div wech evit daou Primetime Emmy Award. E-keit ma oa o labourat er stirad skinwel ER, e voe goulennet gantañ c'hoari rolloù penn e meur a film, evel er film dreistharozel Batman & Robin (1997) hag ar film fent Out of Sight (1998) ; ar wech kentañ e voe dezhañ labourat evel produour gant Steven Soderbergh. Goude ar film-se e teufont da vezañ kenlabourerien a-vicher. E 1999, e voe gwelet er roll pennañ er film Three Kings, ul ludresadenn burutellet ha degemeret mat gant an arvesterien eus Brezel ar Pleg-mor.\nGeorge Clooney hag Amal Alamuddin e 2016 e Berlin.\nDimezet eo gant ar varristerez vreizhveuriat a orin libanat Amal Alamuddin abaoe ar 27 a viz Gwengolo 2014. Gevelled o deus bet — Ella hag Alexander — d'ar 6 a viz Even 2017.\nAdtapet diwar « https://br.wikipedia.org/w/index.php?title=George_Clooney&oldid=1881675 »\nKemmoù diwezhañ degaset d'ar bajenn-mañ d'an 20 Gou 2020, da 14:41.


* »»-(¯`JiEz´¯)--»° [= ¤.:~*¦°°º¤ cHr|sTaBeL ¤º°°¦*~:.¤ =] °«--(¯`JiEz´¯)-«« *\nsHe IsH mY 1sT jIe.. A vErY cHiO n CaRiNg JiE.. fRm My ScH.. sTuDyInG iN tHe ExPrEsS sTrEaM.. cCa IsH bAdMiNtOn.. ScH tEaM pLaYeR sUmMoRe.. ShE bErY |i HaI dE.. =D i WiSh HeR aLL dA bEz In HeR o'LeVeLz & HoPe Tt ShE n HeR sTeAd WiLL b 2GeThEr 4eVa.. Tk CaRe JiE~!\n* PeI Lu *\nsHe IsH mY 2nD jIe.. A vErY cUt3 jIe.. fRm NtSs.. sTuDyInG iN tHe ExPrEsS sTrEaM.. cCa IsH bAnD.. sHe P|aYz EuPhOnIuM.. i WiSh HeR aLL dA bEz In HeR o'LeVeLz n LaZ bUt Nt LeAsT.. jIeZ & mEiZ 4eVa~! *MuAcKz*\n* cLaIr3 *\nsHe IsH fRm My ScH.. sTuDyInG iN tHe ExPrEsS sTrEaM.. cCa IsH DaNc3.. sHe CaN dAnCe QuIt3 wE|L.. i WiSh HeR aLL dA bEz In HeR o'LeVeLz n LaZ bUt Nt LeAsT.. jIeZ & mEiZ 4eVa~!\n* YeN LenG *\nsHe IsH fRm My ScH.. a VeRy KiNd-HeArTeD jIe.. ShEz OwEiZ dEr FoR u WhEn U nId HeR.. i WiSh HeR aLL dA bEz In HeR o'LeVeLz n LaZ bUt Nt LeAsT.. jIeZ & mEiZ 4eVa~! *MuAcKz*\n* JoLeNe *\nsHe IsH 18 tIs Yr.. A vErY hE|pFuL jIe.. I nOe HeR fRm KaZaA wHiLe dLiNg SoNgS.. i WiSh HeR aLL dA bEz In EvRyTiNg ShE dOeS.. LaZ bUt Nt LeAsT.. jIeZ & mEiZ 4eVa~! *YeAhZ* =D\n* BeRnIcE *\nsHe IsH fRm HuA yI.. hEr cCa IsH nPcC.. rAnKiNg IsH cUrReNtLy STAFF sGt.. sHeZ a BeRy CuTe N cArInG jIe WoRz.. BeRy De KaWaIi oSo.. =D i WiSh HeR aLL dA bEz In HeR o'LeVeLz.. n LaZ bUt Nt LeAsT.. jIeZ & mEiZ 4eVa~!


Journal de Renaud Camus, dimanche 21 juin 2020\ncréée le lundi 22 juin 2020, 11 h 26\nmodifiée le lundi 22 juin 2020, 11 h 32Plieux, dimanche 21 juin 2020, minuit moins le quart. J’ai assisté jeudi dernier, 18 juin, dans la matinée, à l’hommage rendu au général de Gaulle ~~ ~~’~~~~~~~~~ ~~~ ~~~~~~~-~~~~~~~~~~ ~~~~~~~~~~~~~ ~~~ ~~’~~~~~~ ~~~ ~~~~~~~~, ~~ ~~~~~~~~~~, ~~~~~~~ ~~~~~-~~~~~~~, ~~~ présence du maire ~~~ ~~~ ~~~~~~ ~~~ ~~~ ~~~~~~~~~~~-~~~~~~~~ ~~~ ~~~ ~~~~~-~~~~~~~~~~~. ~~~ ~~~~~~~~~~ ~~~~~~ ~~~~~ ~~~~~~~ ~~~ ~~~~~~~~~ ~~~~ ~~~~~~ ; ~~~~~ ~~~ ~~~~ ~~~~~ ~~~~~ ~~~~ ~~~ ~~~~~ esplanade se trouve ~~~ ~~~~~~~~ ~~~~~~~~~ ~~ ~~~~~~~ ~~~~-~~~~~, ~~~~~~ ~~’~~~~~~~ ~~~~~~~~~, ~~~~~~~~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~. ~~~ ~~~~~~~ ~~~~~ ~~~~~~~ ~~~ “~~~~~~~ ~~~~ ~~~~~~” ~~’~~~~~~. ~~~ ministre de l’Intérieur ~~~ ~~~~~~ ~~~~~~~~~~, ~~~~~~ ~~~ ~~~~~~~~~~, ~~ ~~~~ ~~~~~~~ ~~~~~~~~ ~~~~ ~~~ ~~~~~, ~~~, ~~~~~~~ ~~~ ~~~~~~ ~~~~~ ~~~ ~~~~~~ ~~~~~~ ~~~ ~~~~~~~~, dans ~~~ lit ~~~~~, où il semble ~~~~~~~~ ~~~~~~~~ ~~~~~~~’~~~ ~~’~~~ ~~~~~~ ~~~~~~ ~~~ ~~~~~ droit.\nCette ~~~~~~~~~~~~ ~~~~~~~~, ~~~ ~~~~ ~~’~~~~ ~~~~ ~~~~~ ~~~~~~~, ~~~~~ ~~~~~ ~~~~~~ ~~~~~~~~~, ~~~~ ~~~~~ ~~~~~~~~ ~~~~~~~, ~~~~ ~~~~~~~~~~~~~~ de son assassinat, ~~~ ~~~ ~~~~~~~~ ~~~~~, ~~ ~~~~~~~~~~~, ~~~ ~~~~~~~ ~~~ ~~’~~~~~~~~~. ~~~~~~~ ~~~~~~ ~~~~ ~~~~ ~~~-~~~~ ~~~ ~~~~~~~~~~ ~~~~~~~~~~~ ~~~~ ~~~ ~~~~~~~ ~~~ ~~~~~~. ~~~ ~~~~~~ ~~~~ ~~~~~ dans sa chambre ~~’~~~~~~, ~~~~ ~~~~~~ ~~~~~~ ~~~~ ~~~~~~~ ~~~~~ ~~~~ ~~~~. ~~~~ ~~~~~~ ~~~~~~~ ~~~~~~ ~~~~~ ~~~ ~~~~~ ~~~~~~~~~~ ~~~~~ ~~~ ~~~~~~, ~~~ ~~~~~~~-~~~ ~~~’~~ ~~~~~~ ~~~ ~~~~~~~, ~~~~~ gagner sa confiance ~~~ ~~~~~~~~~ ~~~~~ ~~~~ ~~~~~~~~~. ~~’~~~~~~ ~~~~ ~~~~~~~~~~~ ~~~ ~~~~ ~~’~~~~~ ~~~~~~~~~~~, ~~~~~~ ~~’~~~ ~~~~~~~~~~~~~~~ ~~~ ~~~~~~ ~~~ ~~~~~~~~~~, ~~~~~ ~~~~ ~~~~~~-~~~~~~~~~~. ~~~~~ ~~~~~~ ~~~~ ~~ ~~~~~ en 1913, et ~~~~~~ ~~~ ~~~~~~ ~~~ ~~~~~~~, ~~~~~ ~~~ ~~~~ ~~~ ~~~~~~ ~~’~~~~~ ~~~~~~~, ~~~ ~~~~~~ ~~~ ~~~~~~~~~ ~~~~~~ ~~~~~~~~~~~, ~~~~~~~’~~~~~ ~~~~~~ ~~~~~~~~~~~ ~~~~ ~~~~~~~~, ~~~~ ~~~~~~ ~~~ ~~~~~ Marais, le rôle ~~~~~ ~~~~~~ ~~~ ~~~ ~~~~~~ ~~~~~~~~~~, ~~~~~ Les ~~~~~~~~~~~ ~~~ ~~~ ~~~~~~ ronde, ~~~ ~~~~~~~~. « ~~~ ~~~~~ ~~~ ~~~ ~~~~~~, ~~~~~ ~~~~~~~~~~~~~, ~~~~~~~~~ ~~~ ~~~~~~~~ ~~~~~~~~~~~~. ~~~~~ Morène n’est que ~~~~~ ~~~~~, ~~~~~~ ~~~’~~~ ~~~~~~~~~ ~~~ ~~~~~~ », ~~~~~~ ~~~~~~~ ~~~~~ ~~~~ Mémoires.\nOn ~~~ ~~~~~ ~~~~~~~~~ ~~~~ ~~~~ ~~~~~~~~ ~~~~ ~~~~~~~~~~~~~~~ ~~~ ~~~~~~. ~~~ ~~~~~ ~~~~~~~~~~~~~~ ~~~~ qu’il s’agissait d’une ~~~~~~~~~~ ~~~ ~~~ ~~~~~~~~, ~~~~ ~~~~~~~ ~~~~~~ ~~~~~~~~~~ ~~~~~ ~~~~~~~~~ ~~’~~~~~~~~ ~~~~~~ ~~~ ~~~~~~ ~~~~~~~~~ ~~~ ~~’~~~~~~~~~~, ~~~~~ ~~~~~ ~~~~~. ~~~~~~~~~~~~ ~~~~ ~~~~~~ ~~ ~~~~~~~~~~~~, ~~~ ~~~~~~ des exécutants fut ~~~~~~~~ ~~~~ ~~~~ ~~~~~~~~~~ ~~~~-~~~~~~, ~~~~~~ ~~~~~~~~~~. ~~~~~~~~~~ ~~~~~ ~~~~~~ ~~~~ ~~~~~~~~~~ ~~~~~~ ~~~ ~~~~~~~~~~~, ~~~~ ~~~~~~~ ~~~~~~~ ~~~~~ ~~~~~~~~~~ ~~ ~~~~~ ~~~~~ ~~~~ ~~~~~~~~ ~~~~~~ ~~~ Espagne, semble-t-il. Quelques ~~~~~~~ ~~~~~ ~~~~~ ~~~ ~~~~~~~~~ ~~~~~ ~~~~~~~~~~~ ~~~ ~~~~~~~~~~, ~~~~~~~ ~~~~~ ~~’~~~ ~~~ ~~~~ ~~~~~~~~~~, ~~~~~ ~~~~~~~~, ~~~ ~~~~~~~ ~~~~~ ~~~~ « ~~~~~ ~~~~ ~~~~~~~~~ ~~~ ~~~~~~~~~~~, ~~~ restaurant, le Sotavento, ~~ ~~~~~~~~~~ ~~~ ~~~~~~ ~~~ ~~~~~~~~~ ». ~~~~~ ~~~~~~~ ~~~~~~ ~~~-~~~~ ~~~ ~~~~~. ~~~~~~~~ destin.\nMarx ~~~~~~ ~~~~~~~~~ ~~~ ~~~~~~~ ~~~ ~~~~~~~. ~~~~ ~~~~~, ~~~~~ ~~~~~~~, ~~~~~~~~~~~ ~~~~~~~~~~~, avait été avant ~~~~ ~~~~~~ ~~~ ~~~~~~~~~~. ~~~ ~~~~ ~~~~~ ~~~ ~~~~~~~ ~~~~~~~~~~, ~~~ ~~~~~~~ ~~~ ~~~~~~~, ~~~~~~~~~~ ~~~ ~~~~~, ~~~ ~~~ ~~~~~~ ~~~ ~~~~~ ~~ ~~~~~~~-~~~~-~~~~~~.\nvoir l’entrée du dimanche 21 juin 2020 et ses 2 images dans Le Jour ni l’Heure


Deiz an Hangeul - Wikipedia\nDeiz an Hangeul\nHangeul: 한글날 (RK) /\nHanja: (hini ebet) / 朝鮮글날\nRomanekadur reizhet: Hangeullal / Joseongeullal\nMcCune-Reischauer: Han'gŭllal / Chosǒn'gŭllal\nDeiz an Hangeul — anvet ivez Deiz embannidigezh an Hangul pe c’hoazh Deiz lizherenneg ar c’horeaneg — a vez graet eus un devezh lid a gouna an deiz ma voe ijinet hag embannet an Hangul, da lavaret eo lizherenneg dibar ar c’horeaneg, gant ar roue Sejong Veur. Lidet e vez d'an 9 a viz Here e Sukorea ha d'ar 15 a viz Genver e Norzhkorea.\nHervez kronikenn ar roue Sejong, eo bet disklêriet an Hunmin Jeongeum, an teul ma tispleger al lizherenneg nevez savet gant ar roue Sejong, en navet miz eus an deiziadur loarel e 1446. E penn kentañ e oa bet roet anv an teul-se, Hunmin Jeongeum, d'al lizherenneg hec'h-unan.\nE 1926 eo bet lidet gant kevredigezh an Hangeul deiz-ha-bloaz an 8vet kelc’hiad ha tri-ugent (480vet bloavezh) eus disklêriadur an Hangul da zeiz diwezhañ an navet miz eus an deizadur loarel a zo d'ar 4 a viz Du en deiziadur gregorian. Disklêriet eo bet gant izili ar gevredigezh kentañ deiz lid ar "Gagyanal(가갸날)". Dont a ra an anv-mañ diwar "Gagyageul(가갸글)", un termen poblek hengounel evit Hangul a glot gant un doare dibunañ mnemoteknek a grog gant "gagya geogyeo(가갸거겨)". Cheñchet eo bet anv deiz al lid evit an anv "Hangullal" e 1928, nebeut goude ma voe deuet an termen Hangul, bet savet e 1913 gant Ju Si-gyeong, da vezañ degemeret gant an holl evel anv nevez al lizherenneg. Da neuze e veze lidet an deiz gouel diouzh an deiziadur loarel.\nE 1931 e voe lakaet an deiz gouel d'an 29 Here evit mont gant an deiziadur gregorian. E 1934 e teuas anat m'eo gant an deiziadur juluan e veze graet e 1446 avat. Neuze e voe cheñchet an deiz adarre ha lakaet d'an 28 Here.\nMet e 1940 e voe dizoloet un eilskrid orin eus an Hunmin Jeongeum Haerye, ul levr burutellañ an Hunmin Jeongeum deut er-maez nebeut goude an teul m'eo diazezet warnañ. Diskuliet e voe neuze e oa bet embannet an Hunmin Jeongeum e-pad dek deiz kentañ (sangsun; 상순; 上旬) an navet miz. E 1446 e klote dekvet deiz navet miz an deiziadur loarel gant an 9 Here eus an deiziadur juluan. Pa voe savet gouarnamant Korea ar Su e 1945 e voe lakaet deiz an Hangul war roll an deizioù gouel da vezañ lidet d'an 9 Here. Ne veze ket labouret d'an deiz-se.\nDa-heul degasadenn un deiz gouel nevez, deiz ar broadoù unanet, ha goude ul labour gwaskañ war ar gouarnamant a-berzh ar pennoù embregerezh brasañ c’hoant ganto lakaat an niver a zevezhioù labouret da greskiñ, e voe divizet tennañ e statud lezennel a zeiz gouel gant deiz an Hangul e 1991. Chom a ra memes tra deiz an Hangul un devezh koun broadel. Derc’hel a ra kevredigezh an Hangul da stourm evit ma vefe roet en-dro ar statud a zeiz gouel da zeiz an Hangul, hep re a verzh evit poent.\nDiouzh he zu e vez lidet deiz ar Chosŭn'gŭl, kevatal da zeiz an Hangeul, gant Korea an Norzh d'ar 15 Genver evit merkañ an deiz eus 1445 (1444 diouzh an deiziadur heolel) ma kreder eo bet krouet an Hunmin Jeongeum.\nLidet e vez ivez deiz an Hangul bep bloaz gant yezhourien amerikan hag alaman zo, en o zouez James D. McCawley, evit dougen bri da grouidigezh al lizherenneg koreanek gwelet ganto evel un darvoud yezhoniel a dalvoudegezh hollek.\nRoll an danvezioù a denn da Gorea\nAdtapet diwar « https://br.wikipedia.org/w/index.php?title=Deiz_an_Hangeul&oldid=1462887 »


Pajenn:Guillouzic - Bue Zant Ervoan, 1894.djvu/106 - Wikimammenn\nPajenn:Guillouzic - Bue Zant Ervoan, 1894.djvu/106\nBarz en Raon, lec’h ma oa bet Zant Ervoan eun neubet blaio, a oe zavet eur chapel en he enor, ar vered a oa kichen ar chapel-ze, an hospital hag an tribunal a douge ive he hano. — Hospital Montroulez a doug hano Zant Eflam ha hini Zant Ervoan. En Lannuon a oa ive Hospital Zant-Ervoan. — Zant-Pol-Leon a neuz ive he Hospital Zant-Ervoan, ha chapel an hospital a zo en-hi frenesho hag a man war-n-he Zant Ervoan o rei an aluzen. Gwengamp a nevoa ive chapel ha ru Zant-Ervoan, ar ru a doug bepred he hano, med neuz ken chapel ebet. — En Brest a zo c’hoaz eur ru Zant-Ervoan. — En iliz Monkontour a zo eur prenest hag a man bue Zant Ervoan war-n-han en c’hoec’h tolen. En Paris, Breuriez ar Vretoned a oa roet d’ei hano Zant-Ervoan ; ar vreuriez ze a oe zavet er bla 1348 gant Eskob Paris hanvet Foulques ; zavet a oe ive eno eur chapel en he enor, ar chapel ze a oa barz ru Zant-Jakez, hag en\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/106&oldid=127368 »


Emsavadeg ar Sipaied - Wikipedia\n(Adkaset eus Istor India)\nUn nebeud Sipaied, soudarded indezat a oa e servij Breizh-Veur, en em savas a-enep ar Saozon d'an 9 a viz Mae 1857,e Meerout. Lakaet e oant bet e prizon gant o ofiserien saoz dre m'o doa nac'het ober gant kartouchennoù bet roet dezho, war zigarez e oa lard ejen e-barzh. Evit ar Sipaied evel evit un darn vras eus Indeziz, ez eo ar saout loened sakr, hag en amzer-se e oa ret, a-raok kargañ ur fuzuilh, regiñ ar gartouchenn gant an dent.\nAntronoz, Sipaied all ar rejimant a zigoras dor ar prizon, a lazhas an ofiserien saoz hag an holl Europiz a gavjont, hag a gerzhas betek Delhi. Lakaat a rejont war an tron un den kozh, Bahadur Cha, a oa o tiskenn eus ar Mogol Meur. An emsavadeg en em astennas. Saozon, en o mesk merc'hed ha bugale, a voe lazhet e Kaounpor. Luknaou, dalc'het gant soudarded saoz, a voe kemeret.\nNe oa bet dizurzhioù nemet e tu kreiz-hanternoz Bro-India-. Tud ar bobl ne gemerjont nemet nebeut a berzh enno. An Indeziz desket a c'houlenne muioc'h a frankiz evit o bro a savas o mouezh a-enep ar Sipaied : an emsavadeg, emezo, a roje digarez d'ar Saozon da waskañ Indez kreñvoc'h eget biskoazh.\nGwir oa an dra-se. Da vihanañ, gwir oa evit ar pred. Ar Saozon, spontet da gentañ, a skoas kalet war ar Sipaied ha war o mignoned. Al lazhadegoù graet gant ar Saozon a voe ken kriz hag al lazhadegoù graet gant ar re all. Koulskoude, d'ar c'hentañ a viz Du 1858, en un embann anavezet dindan an anv a "Embann Allahabad", ar rouanez Viktoria, en ur derriñ galloud Kompagnunezh Indez ar Sav-Heol,a lavaras e vije doujet gwirioù, kustumoù ha relijionoù ar bobl, hag e vije didamallet ha pardonet an darn vrasañ eus an torfedoù graet gant an emsaverien.\nAr sipaied n'o doa bet menoz politikel ebet. Ur wech en em savet, ne ouejont ket aozañ ar galloud o doa kemeret. An dud diwar ar maez, e kornioù 'zo, o doa dalc'het soñj. Kanaouennoù a voe savet, o veuliñ ar sipaied, ha dreist-holl o veuliñ ar re o doa harpet anezho, evel Rani Jansi, ur briñsez a ugent vloaz, kouezhet en un emgann, gwisket e dilhad gwaz.\nMet an traoù a sioulaas buan. Meur a vloaz a dremenas, bloavezhioù ar Pax Britannica. En XX-vet kantved hepken, brogarourien India a dennas o mad eus an emsavadeg hag a reas "Tadoù ar Frankiz" eus ar soudarded paour a nac'he saotrañ o muzelloù gant lard ar c'hartouchennoù disakr.\nAdtapet diwar « https://br.wikipedia.org/w/index.php?title=Emsavadeg_ar_Sipaied&oldid=1826860 »\nKemmoù diwezhañ degaset d'ar bajenn-mañ d'an 24 Gen 2019, da 11:43.